title: Erwin Ringel

text: Erwin Ringel (27. huhtikuuta 1921 Temesvar, Romania – 28. heinäkuuta 1994) oli itävaltalainen lääkäri ja lääketieteellisen psykologian professori. Hänen erikoisaloinaan olivat neurologia ja psykiatria.


title: Erwin Ringel

text: Ringel tuli tunnetuksi tutkimalla itsemurhaa ja panostamalla itsemurhakuolemien ennaltaehkäisyyn. Ringel oli vankkumaton natsismin vastustaja, jonka vuoksi Gestapo pidätti hänet lyhyeksi ajaksi vuonna 1939. Vuonna 1943 hän kutsui Adolf Hitleriä julkisesti psykopaatiksi. Nuoruutensa vahvan natsivastaisuuden myötä hän perehtyi myös antisemitismiin.


title: Erwin Ringel

text: Katolisen kirkon avustuksella Ringel perusti Wieniin itsemurhien ehkäisykeskuksen vuonna 1948. Hän oli perustamassa myös kansainvälistä itsemurhien ehkäisyyn keskittyvää järjestöä, "International Association for Suicide Prevention (IASP)" vuonna 1960. Itsemurhayrityksestä selvinneiden henkilöiden taustoja 1950-luvulla tutkittuaan hän kuvasi niin kutsutun presuisidaalisen oireyhtymän, johon hän luki kuuluviksi tyypillisimpiä itsemurhaa tai sen yritystä edeltäviä oireita ja samalla varoitusmerkkejä.


title: Erwin Ringel

text: Vuonna 1961 Ringelille myönnettiin Wienin kaupungin "Karl Renner" -palkinto. Vuonna 1981 hänet nimitettiin lääketieteellisen psykologian professoriksi Wienin yliopistoon. IASP on vuodesta 1995 alkaen myöntänyt joka toinen vuosi hänen nimeään kantavaa "The Ringel Service Award" -palkintoa.


title: Erwin Ringel

text: Ringel joutui vanhemmalla iällään tukeutumaan pyörätuoliin MS-taudin johdosta. Hän kuoli sydänkohtaukseen 73-vuotiaana.


title: Pajamäen aurinkokuntamalli

text: Pajamäen aurinkokuntamalli on vuonna 1992 Helsinkiin ja osin Espooseen valmistunut oman aurinkokuntamme pienoismalli. Mallin mittakaava on 1:1 000 000 000, joten mallin yksi millimetri vastaa aurinkokunnan 1 000 kilometriä.


title: Pajamäen aurinkokuntamalli

text: Mallin keskus, Aurinko, on sijoitettu Pajamäen Patterimäelle 20 metriä korkean maston päähän. Teräsputkista tehty Aurinkoa kuvaava pallo on halkaisijaltaan 1,4 metriä. Planeetat on sijoitettu matalien betonitolppien päähän sellaisille paikoille, että niiden etäisyydet Auringosta ovat oikeassa mittakaavassa. Planeetat ovat myös kooltaan mittakaavan mukaisia: esimerkiksi Merkuriuksen koko mallissa on vain 4,9 millimetriä. Mallia ja planeettoja on selitetty suomeksi, ruotsiksi ja englanniksi mallien luona olevissa ilmoitustauluissa.


title: Pajamäen aurinkokuntamalli

text: Maa ja Kuu on ilkivallan vuoksi toteutettu muista taivaankappaleista poiketen kahtena reikänä teräslevyssä; myös niiden välinen etäisyys on samassa mittakaavassa. Vaikka Pluto menetti vuonna 2006 planeetan statuksensa, sen on silti yhä mukana mallissa yhdessä kuunsa Kharonin kanssa. Muiden planeettojen kuita ei ole huomioitu.


title: Pajamäen aurinkokuntamalli

text: Kohteesta toiseen kävellessään saa selkeän kuvan valon nopeudesta aurinkokunnan mittakavassa. Mallin mittakaavassa valon nopeus olisi vain 0,3 m/s eli noin 1,08 km/h. Yksi valovuosi on mallin mittakaavassa noin 9 460 km.


title: Achille Souchard

text: Achille Souchard (17. toukokuuta 1900 Le Mans, Sarthe – 24. syyskuuta 1976 Pariisi) oli ranskalainen maantiepyöräilijä, joka voitti joukkueaika-ajon olympiakultaa Antwerpenistä 1920. Hänen lisäkseen joukkueessa kilpailivat Fernand Canteloube, Georges Detreille ja Marcel Gobillot.


title: Vellingen kunta

text: Vellingen kunta () on Skånen läänissä sijaitseva Ruotsin kunta. Maakuntajaossa se kuuluu Skåneen. Kunnan keskustaajama on Vellinge.


title: Vellingen kunta

text: Kunnan maapinta-ala on 142,66 neliökilometriä (1.1.2016) ja asukasluku 34 667 henkeä (31.12.2015).


title: Vellingen kunta

text: Vellingen kunta sijaitsee Malmön eteläpuolella Itämeren pohjois- ja Juutinrauman itärannalla.


title: Vellingen kunta

text: Kunnassa asuu paljon keskiluokan perheitä ja monet käyvät läheisessä 300 000 asukkaan Malmössä töissä. Vellingen kunnassa sijaitsee monia nähtävyyksiä kuten 1200-luvulta peräisin oleva Skanörin linna, Falsterbohus 1300-luvulta, Skanörin raatihuone vuodelta 1777 ja Falsterbon majakka vuodelta 1796. Lisäksi kunnassa on useita kirkkorakennuksia.


title: Vellingen kunta

text: Vuonna 2007 kunnassa oli 87,62 km² peltoa, joten saman ajankohdan maapinta-alaan vertaamalla saadaan peltojen osuudeksi 61,2 prosenttia kunnan maapinta-alasta.


title: Vellingen kunta

text: Ruotsin uusien kunnallislakien astuessa voimaan vuonna 1863 alueella sijaitsi Skanör med Falsterbon kaupunki ja kaksitoista pitäjää, joista jokaisesta muodostettiin oma maalaiskunta. Skanör med Falsterbo (ruots. "Skanör med Falsterbo") muodostettiin jo vuonna 1754 Skanörin ja Falsterbon entisistä kaupungeista, kun molemmille kaupungeille nimitettiin yhteinen pormestari.


title: Vellingen kunta

text:
Vuoden 1952 kuntauudistuksessa muodostettiin seuraavat "suurkunnat":
Skanör med Falsterbon kaupunkiin uudistus ei vaikuttanut.


title: Vellingen kunta

text: Vuonna 1971 maalaiskunnat ja kaupunki muutettiin kunniksi, mutta alueliitoksia ei tehty. Vellingen kunta sai nykyiset rajansa vuonna 1974, jolloin siihen liitettiin Skanör med Falsterbon ja Rängin kunnat. Månstorpin kunta jaettiin Vellingen (Arrie, Mellan-Grevie, Södra Åkarp, Västra Ingelstad ja Östra Grevie) ja Svedalan (Törringe ja Västra Kärrstorp) kuntien kesken.


title: Vellingen kunta

text: Vellingen taajama oli vuosina 1908–1954 ollut taajaväkinen yhdyskunta, ja siitä tuli uuden kunnan keskustaajama. Koko kunnan nimeksi valittiin myös Vellinge. Muita ehdotuksia olivat "Falsterbon kunta" ja "Skyttin kunta", koska osa kunnasta sijaitsi aiemmin Skyttin kihlakunnassa.


title: Vellingen kunta

text: Skanör med Falsterbon kaupungilla oli aiemmin oma vaakuna.


title: Vellingen kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 123 Suomessa syntynyttä, mikä vastasi 0,4 prosenttia kunnan väestöstä.


title: Vellingen kunta

text: Vielä vanhempien vuoden 1984 lopun tietojen mukaan 4,9 prosenttia kunnan asukkaista oli ulkomailla syntyneitä. Tuolloin kunnassa asui 122 Suomessa syntynyttä, mikä vastasi 0,5 prosenttia kunnan väestöstä.


title: Vellingen kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 231 857 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 449 000 kruunua.


title: Vellingen kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Vellingen kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Vellingen kunta

text: Kunnassa on 9 taajamaa, joiden osuus kunnan väestöstä vuoden 2010 lopussa oli 90,5 prosenttia. Taajamien ulkopuolella asui tuolloin 3 171 asukasta. Seuraavassa on lueteltu kunnan alueella sijaitsevat taajamat väkilukuineen:


title: Vellingen kunta

text: Kunnan keskustaajama on lihavoitu.


title: Vellingen kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Vellingen kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Vellingen kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Vellingen kunta

text:
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Vellingen kunta on jaettu seuraaviin vaalipiireihin:
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Vellingen kunnanvaltuustossa vuodesta 1973 lähtien.


title: Vellingen kunta

text: Vuodesta 2016 alkaen kunta on jaettu seuraaviin piireihin:


title: Vellingen kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Vellingen kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Škoda (täsmennyssivu)

text: Škoda voi tarkoittaa seuraavia:


title: Škoda (täsmennyssivu)

text: Škoda on myös seuraavien henkilöiden nimi


title: Sam Rutigliano

text: Sam Rutigliano (s. 1. heinäkuuta 1933) on yhdysvaltalainen amerikkalaisen jalkapallon valmentaja.


title: Sam Rutigliano

text: Rutigliano toimi Cleveland Brownsin päävalmentajana vuosina 1978–1984. Hän panosti varsinaisen valmennustyönsä ohella huumausaineongelmaisten urheilijoiden kuntoutukseen. Ongelma oli näkyvä amerikkalaisessa jalkapallossa 1970-luvun vuosina.


title: Sam Rutigliano

text: Rutigliano toimi myös muun muassa Liberty Universityn Flames-joukkueen päävalmentajana vuosina 1988–1999.


title: Charles White

text: Charles White (s. 22. tammikuuta 1958) on yhdysvaltalainen amerikkalaisen jalkapallon pelaaja. Hän voitti vuonna 1979 Heisman Trophyn.


title: Charles White

text: Etelä-Kalifornian yliopistossa luomansa menestyksekkään uran ansiosta White pääsi vuonna 1996 College Football Hall of Fameen.


title: Charles White

text: White pelasi NFL-tasolla vuosina 1980–1988 seuroinaan Cleveland Browns (1980–1984) ja Los Angeles Rams (1985–1988). Hän pääsi Pro Bowl -tähdistöotteluun 1987.


title: Frode Haltli

text: Frode Haltli (s. 1975 Levanger, Norja) on norjalainen harmonikkataiteilija.


title: Frode Haltli

text: Frode Haltli aloitti harmonikansoiton 7-vuotiaana perheen muutettua Hedmarkin Våleriin. Hän on seitsenkertainen Norjan mestari solistisarjassa ja hän voitti NRK:n "Talentiaden"-ohjelman 1991. Samana vuonna hänelle myönnettiin Hedmarkin läänin kulttuuripalkinto. Vuonna 2001 Haltli valittiin Bergenin "Festspillene"-festivaalissa vuoden nuoreksi solistiksi ja hänen debyyttilevytyksensä "Looking on Darkness" voitti norjalaisen "Spellemannprisen"-palkinnon nykymusiikin sarjassa 2002.


title: Frode Haltli

text: Haltli konsertoi ahkerasti, muun muassa trio POINGissa yhdessä saksofonisti Rolf-Erik Nystrømin ja kontrabasisti Håkon Thelinin kanssa.


title: Luettelo Super Nintendo Entertainment System -peleistä

text: Tämä on luettelo Super Nintendo Entertainment System -pelikonsolin peleistä.


title: Skip Spence

text: Alexander Lee "Skip" Spence (18. huhtikuuta 1946 Windsor, Ontario, Kanada – 16. huhtikuuta 1999 Santa Cruz, Kalifornia, Yhdysvallat) oli kanadalainen laulaja ja lauluntekijä. Spence oli aluksi kitaristina Quicksilver Messenger Service -yhtyeessä, jonka jälkeen hän toimi rumpalina Jefferson Airplanessa. Jefferson Airplanen ensimmäisen levyn jälkeen hän lähti yhtyeestä ja oli perustamassa yhtyettä Moby Grape. Toisen levyn tekemisen aikana Spence riehui kirveen kanssa hotellihuoneessa LSD:n vaikutuksen alaisena. Tämän jälkeen hän oli kuusi kuukautta sairaalassa, jossa hänellä diagnosoitiin skitsofrenia.


title: Skip Spence

text: Spence julkaisi ainoaksi jääneen sooloalbuminsa "Oar" vuonna 1969.


title: Skip Spence

text: Skitsofreniaa ja alkoholismia sairastavana eli loppuaikoina asunnottomana ympäri San Josea ja Santa Cruzia. Spence kuoli 1999 keuhkosyöpään 52 vuotiaana.


title: Falsterbon kanava

text:
Falsterbon kanava () on lyhyt kanava Skånessa Ruotsin lounaiskolkassa. Kanava kulkee Falsterbonäsetin niemimaan poikki ja muodostaa näin rannikkoliikenteelle oikotien Itämeren ja Juutinrauman välille. Se sijaitsee Vellingen kunnassa Ljunghusenin ja Höllvikenin taajamien välissä.
Kanava rakennettiin toisen maailmansodan aikana, kun vuonna 1939 saksalaisten miinoitettua niemen lähistöllä sijaitsevan Falsterborevin riutan Ruotsissa ajateltiin, että tarvitaan kanava turvaamaan rannikon vesiliikennettä. Kanava avattiin liikenteelle 1. elokuuta 1941.


title: Falsterbon kanava

text: Kanavassa on sulku, jolla voidaan estää ajoittaisia voimakkaita virtauksia. Kanavan yli rakennettiin uusi silta vuonna 1991. Kanavan syvyys on pienentynyt 6,7 metristä 5 metriin eikä se sovellu yli 5 000 tonnin aluksille. Käytännössä kanava toimiikin nykyisin vain pienalusten kulkuväylänä ja pienvenesatamana.


title: Falsterbon kanava

text: Lokakuussa 2006 Ruotsin rannikkovartiostolle kuuluva valvontalentokone syöksyi kanavaan ollessaan normaalilla valvontalennolla.


title: Suomi Pop

text: Suomi Pop on Karelia-yhtyeen ensimmäinen albumi. Se julkaistiin vuonna 1971. Levy sisältää suomalaisia kansansäveliä beat-vaikutteisina sovituksina. Rocket Records on julkaissut vuonna 2012 albumista CD-kokoelman, joka sisältää myös Karelia-yhtyeen albumin "Suomi Pop 2" (1971).


title: Suomi Pop

text: Karelian esikoisalbumi "Suomi Pop" sai suopeita arvosteluja. Pentti Kemppainen kirjoitti "Ilta-Sanomissa": ”Tekijät ovat perehtyneet syvällisesti suomalaiseen musiikkiaarteistoon aina 1700-luvulle saakka. He ovat kaivaneet esiin jo unhoon jääneitä melodioita. Esityksen henki mukailee voimakkaasti alkuperäisten kappaleiden henkeä, vaikka onkin havaittavissa selviä merkkejä beatmusiikin vaikutuksesta.” "Kansan Uutisten" Ilpo Saunio oli hieman varautuneempi: ”…Laulutyyliin totuttuaan kuulija alkaa miettiä asiaa ja toteaa todennäköisesti Wesalan laulutavan täysin asialliseksi ja tyyliin kuuluvaksi, vaikka onkin myönnettävä, että Wesala siellä täällä panee homman liiankin rahvaanomaiseksi. Mutta huumorihan ei yleensä pilaa musiikkia, niin kuin tosikoilla on tapana luulla.”


title: Spengler

text: Spengler voi tarkoittaa seuraavia:


title: Formula One 99

text: Formula One 99 on vuonna 1999 ilmestynyt PlayStation - ja PC -formaateille julkaistu Formula 1 -videopeli. Peli sisältää kaikki kauden 1999 kuljettajat, tallit ja radat sekä uuden Sepang International Circuit -radan Sepangissa Malesiassa. Pelin kannessa ovat kuljettajat Jean Alesi, Michael Schumacher ja Mika Häkkinen.


title: Formula One 99

text: Pelitalo Psygnosis korvasi sarjaa aiemmin kehittäneen Bizarre Creationsin uudella tekijätiimillä nimeltä Studio 33, joka oli luonut CART-aiheisen pelin Newman Haas Racing käyttämällä Bizarre Creationsin aikaisemmin luomaa pelimoottoria.


title: Formula One 99

text: Pelin suomenkielisessä versiossa on Matti Kyllösen ja Erkki Mustakarin selostus. Pelissä on ensimmäistä kertaa mukana turva-auto. Tässä lista tupakkasponsoreista. Ferrarin Marlboro on sensuroitu. Williamsin Winfield on korvattu sanalla Williams F1. Jordanin Benson Hedges on korvattu oikean elämän sanalla Buzzin' Hornets. Benettonin Mild Seven on korvattu sanalla Benetton. McLarenin West on korvattu oikean elämän teksteillä Mika ja David. Prostin Gauloises on korvattu viivakoodilla. BAR:in Lucky Strike ja 555 korvattu sanalla Run Free.


title: IV (Kilven albumi)

text: IV on heavy metal -yhtye Kilven huhtikuussa 2008 julkaistu neljäs studioalbumi. Albumi on tyyliltään yhtyeen aiempaa tuotantoa suoraviivaisempaa.


title: IV (Kilven albumi)

text: Albumi debytoi Suomen virallisen listan sijalla 16.


title: Felixstowe

text: Felixstowe on satamakaupunki Suffolkissa, Englannissa. Vuoden 2001 väestönlaskennan mukaan kaupungissa oli 29 349 asukasta. Felixstowe sijaitsee Stour ja Orwell -jokien suulla Pohjanmeren rannalla. Felixstowessa sijaitsee Britannian kiireisin konttisatama. Satama oli vuonna 2005 maailman 29. kiireisin konttisatama.


title: Kanada-cup 1976

text: Kanada-cup 1976 (engl. "Canada Cup 1976") oli IIHF:n, NHL:n ja NHLPA:n järjestämä kuuden maan ammattilaisjääkiekkoturnaus, joka järjestettiin ensimmäistä kertaa. Turnauksessa esiintyivät myös maiden NHL -pelaajat. Turnaus oli eräänlaista jatkoa neljä vuotta aiemmin pelatulle Summit Seriesille, sekä vuonna 1974 pelatulle Summit Series 1974:lle, joissa kohtasivat ensimmäistä kertaa Kanadan ja Neuvostoliiton maajoukkueet parhailla mahdollisilla kokoonpanoillaan. Kanadan joukkue koostui vuoden 1972 turnauksessa NHL -pelaajista ja vuoden 1974 turnauksessa WHA -pelaajilla, näin ollen vasta Kanada-cup 1976 -turnauksessa sai Kanada riveihinsä molempien sarjojen pelaajia. Toisaalta Neuvostoliitolta puuttui tällä kertaa kokoonpanostaan monia parhaita pelaajiaan, kuten Valeri Harlamov, Boris Mihailov, Vladimir Petrov ja Aleksandr Jakušev.


title: Kanada-cup 1976

text: Alkusarjassa pelattiin yksinkertainen sarja. Sarjan kaksi parasta selvisi finaaleihin. Ensimmäisen Kanada-cup mestaruuteen vaadittiin kaksi finaalivoittoa (eli paras kolmesta sarja). Mestaruuden vei Kanada kahdella peräkkäisellä finaalivoitolla Tšekkoslovakiasta. Turnauksen kolmas oli Neuvostoliitto.


title: Kanada-cup 1976

text: Turnauksen parhaaksi pelaajaksi valittiin Kanadan puolustaja Bobby Orr.


title: Augustin Barié

text: Augustin Barié (1883–1915) oli ranskalainen syntymästään saakka sokea urkuri ja säveltäjä. Hän toimi Saint-Germain-des-Pré’n kirkon urkurina Pariisissa. Varhain kuolleen Barién sävellystuotanto jäi melko pieneksi, mutta etenkin hänen urkuteoksensa (mm. urkusinfonia op. 5 ja Trois pièces op. 7) ovat arvostettu osa ranskalaisromanttista repertuaaria.


title: Eugène Gigout

text: Eugène Gigout (23. maaliskuuta 1844 – 9. joulukuuta 1925) oli ranskalainen urkuri ja säveltäjä. Hän toimi yli kuudenkymmenen vuoden ajan Saint-Augustin -kirkon urkurina Pariisissa sekä Pariisin konservatorion urkujensoiton professorina Alexandre Guilmant’n jälkeen vuodesta 1911 lähtien, molemmissa viroissa kuolemaansa saakka. Gigout’n urkuteoksista tunnetuimpia lienevät "Toccata" ja "Grand choeur dialogué".


title: Luonnonmukainen rakastaja

text: Luonnonmukainen rakastaja on Esko Leimun ohjaama ja Jukka Mäkisen käsikirjoittama kuusiosainen komediasarja vuodelta 1992. Sarja kertoo Eko-nimisestä henkilöstä (Tom Lindholm), joka matkaa kulttuurielämän ankeilta sivupoluilta maaseudulle perustamaan ekokuntaa. Sarja on esitetty uusintana vuonna 1998 ja se on julkaistu DVD:nä.


title: Jacques-Nicolas Lemmens

text: Jacques-Nicolas Lemmens (1823 – 1881) oli belgialainen urkuri, säveltäjä ja pedagogi.


title: Jacques-Nicolas Lemmens

text: Lemmens muistetaan paitsi omista urkuteoksistaan myös eräiden merkittävimmistä ranskalaisromanttisen urkukoulukunnan edustajien opettajana: mm. Charles-Marie Widor ja Alexandre Guilmant opiskelivat hänen johdollaan Brysselin konservatoriossa. Tähän vaikutti merkittävästi urkujenrakentajanero Aristide Cavaillé-Coll, joka oli ystävystynyt Lemmensin kanssa ja löytänyt hänessä merkittävän tukijan sinfoniselle urkutyypilleen.


title: Jacques-Nicolas Lemmens

text: Cavaillé-Coll olisikin suonut Lemmensin asettuvan pysyvästi Ranskaan, mutta kun se ei onnistunut, hän lähetti "löytämiään" erityislahjakkaita nuoria urkureita tämän oppiin. Tätä kautta Lemmensia voidaan hyvällä syyllä pitää eräänä ranskalaisromanttisen urkumusiikin isistä; lisäksi on huomattavaa, että hänen kauttaan katkeamaton opettaja-oppilas -ketju ulottuu Johann Sebastian Bachista Widoriin ja Guilmantiin ja heistä edelleen jokseenkin kaikkiin Ranskan merkittäviin urkureihin 1800-luvun lopulla ja 1900-luvulla.


title: Strömma Turism & Sjöfart

text: Strömma Turism & Sjöfart AB on ruotsalainen monialayritys. Yhtiön kotipaikka sijaitsee Tukholmassa ja toimitusjohtaja on Jan Larsén. Vuonna 2005 Strömma Turism & Sjöfartin palveluksessa oli 239 ihmistä. Strömma Turism & Sjöfart on muun muassa tilausbussiliikennöitsijä, joka monien eri tuotemerkkien alla tarjoaa ulkomaille suuntautuvia hiihtomatkoja, tunturimatkoja ja kierto- ja tilausajeluita Ruotsin lisäksi myös esimerkiksi Helsingissä. Strömma on myös vuokrannut Ruotsin valtion Vaxholms Kastell ja Älvsborgs fästning -linnoitukset.


title: Strömma Turism & Sjöfart

text: Strömma-ryhmään kuuluvat muun muassa seuraavat yritykset:


title: Henri Mulet

text: Henri Mulet (17. lokakuuta 1878, Pariisi, Ranska – 20. syyskuuta 1967, Draguignan, Ranska) oli ranskalainen urkuri ja säveltäjä. Hän opiskeli muun muassa Charle-Marie Widorin ja Alexandre Guilmantin johdolla ja toimi urkurina ja kuoronjohtajana Pariisissa. Vuonna 1937 Mulet kuitenkin lähti Provenceen poltettuaan ensin suurimman osan käsikirjoituksistaan, mistä syystä hänen säilynyt sävellystuotantonsa ei ole kovin laaja. Hänen merkittävin teoksensa lienee mittava urkusarja Esquisses byzantines (Bysanttilaisia luonnoksia), jonka inspiraation lähde oli ollut Sacré-Coeur, eräs Mulet'n työpaikoista Pariisissa. Provencessa Mulet toimi Darguignanin katedraalin urkurina vuoteen 1958; muutoin hän vietti elämänsä viimeiset 30 vuotta hiljaisuudessa ja yksinäisyydessä.


title: The Strength / The Sound / The Songs

text: The Strength / The Sound / The Songs on tanskalaisen Volbeat-yhtyeen esikoisalbumi, joka julkaistiin vuonna 2005. Levyltä julkaistiin single "I Only Wanna Be With You" (Dusty Springfield -Cover), joka tuli suosituksi. Kyseistä kappaletta soitettiin paljon radiossa.


title: The Strength / The Sound / The Songs

text: Albumi nousi Suomen virallisen listan sijalle 33.


title: Thin Lizzy Greatest Hits

text: Thin Lizzy Greatest Hits on irlantilaisen, hard rockia soittavan Thin Lizzyn kokoelma-albumi. Se on julkaistu vuonna 2004.


title: Thin Lizzy Greatest Hits

text: Levy 1Levy 2


title: Shemekia Copeland

text: Charon Shemekia Copeland (s. 10. huhtikuuta 1979 Harlem, New York) on yhdysvaltalainen blueslaulajatar.


title: Shemekia Copeland

text: Hän on blues laulaja-kitaristi Johnny Copelandin tytär. Shemekia aloitti uransa 16-vuotiaana kun hänen isänsä otti hänet kiertueensa avaavaksi esiintyjäksi. Se auttoi häntä saavuttamaan nimeä Amerikan blues piireissä. Shemekia on esiintynyt Suomessa vuonna 2003 Järvenpään Puistobluesissa.


title: Kriisiviestintä

text: Kriisiviestintä on organisaatioviestinnän erikoistilanne ja keskeinen osa laajempaa kriisinhallinnan käsitettä. Yksinkertaisimmillaan kriisiviestinnän kuvataan olevan nopeutettua perusviestintää. "Kriisi" itse on määritelmänsä mukaisesti sekä uhka että mahdollisuus.


title: Kriisiviestintä

text: Kriisiviestinnän vaikutukset eivät jää aina vahingon rajoittamiseen (se voi usein myös lisätä vahinkoa). Erityisen onnistunut kriisiviestintä voi myös nostaa viestijän imagon kriisiä edeltänyttä tilannetta korkeammalle. Kriisiviestinnän merkitys on kasvanut 2000-luvulla uusiin mittoihin. Samalla kun brändeistä ja luottamuksesta on tullut yritysten tärkeintä omaisuutta, imagoa mahdollisesti kolhivien kriisien vaikutus yritysten tuloksiin on voimistunut. Äärimmäisessä tapauksessa vuosikymmenien aikana rakennettu maine voi murentua yhdessä yössä.


title: Kriisiviestintä

text:
Kriisiviestintä on kehittynyt viime aikoina harppauksin.
Viestintäsykli on nopeutunut huomattavasti vuosien kuluessa ja passiivisesta "kriisitiedottamisesta" on muun muassa Internetin ja viestintämonopolien murtumisen myötä siirrytty aitoon, monisuuntaiseen viestintään. Tästä esimerkkinä on vuonna 2004 tsunamikatastrofin aikana toimineet Rayadiversin nettisivut, jotka välittivät ajantasaisinta tietoa maailmalle.


title: Kriisiviestintä

text: 1980-luvulla Tšernobylin ydinvoimalaonnettomuuden yhteydessä Suomen valtionhallinto piti ensimmäisen tiedotustilaisuutensa vasta vuorokausien kuluttua tapahtuneesta. 2000-luvulla sen odotetaan reagoivan tunneissa, kun yleisö reagoi nopeimmillaan jopa minuuttiaikataululla. Tästä esimerkkinä voidaan pitää Jokelan koulusurmia, johon liittyen julkaistiin ensimmäinen viesti internetin keskustelupalstalla vain kymmenen minuttia ensimmäisestä hätäilmoituksesta – kahta minuuttia aikaisemmin kuin ensimmäinen poliisipartio oli edes ehtinyt tapahtumapaikalle.


title: Kriisiviestintä

text: Kriisitilanteeseen voidaan varautua tekemällä kriisiviestintäsuunnitelma. Suunnitelmassa määritellään organisaation viestintävastuulliset kriisitilanteessa, tunnistetaan mahdollisia kriisitilanteita ja suunnitellaan valmiiksi kriisitilanteessa käynnistettäviä prosesseja. Käytännön harjoitukset ovat myös avuksi valmistautuessa mahdollisiin kriisitilanteisiin.


title: Kriisiviestintä

text: Kriisiviestintää tutkitaan ja havainnollistetaan yleisesti tunnettujen tapausten myötä. Näistä käytetyimpiä ovat seuraavat tapaukset.


title: Ingo

text:
Ingo on Helen Dunmoren kirjoittama nuorten-pentalogia, jonka ensimmäinen osa julkaistiin vuonna 2005.
Pentalogian osat:


title: Ingo

text: "Ingo" kertoo sisaruksista Sapphire ("Sapphy") ja Conor Trewhellasta, joka on 13-vuotias, sekä näiden isästä Matthew Trewhellasta, jolla on tapana kertoa itsensä nimisestä miehestä, joka rakastui merenneitoon ja katoaa mereen. Eräänä juhannusiltana lasten isä katoaa veneillessään jälkiä jättämättä. Sen jälkeen Ingo (meren valtakunta) vetää lapsia puoleensa. He saavat ystävikseen ingolaiset sisarukset Elviran ja Faron. Lapset saavat päähänsä, että heidän isänsä on kadonnut Ingoon samalla tavalla kuin tarinan mies ja alkavat selvittää asiaa.


title: Aaron Ciechanover

text: Aaron Ciechanover (; 1. lokakuuta 1947, Haifa) on israelilainen biologi. Hän sai Nobelin kemianpalkinnon vuonna 2004 ubikitiinivälitteisten proteiinien tutkimisesta. Ciechanover jakoi palkinnon Avram Hershkon ja Irwin Rosen kanssa.


title: Aaron Ciechanover

text: Ciechanoverin perhe muutti Puolasta Israeliin ennen toista maailmansotaa. Hän opiskeli Jerusalemin heprealainen yliopistossa ja valmistui tieteiden maisteriksi vuonna 1971 ja lääketieteen tohtorin arvon hän sai vuonna 1974. Vuonna 1982 hän sai filosofian tohtorin arvon Technionista biokemiallisista tutkimuksistaan. Ciechanover toimii professorina Technionissa. Ciechanover on saanut tutkimuksistaan useita tunnustuksia.


title: Gay Games

text: Gay Games on maailman suurin homoille ja lesboille tarkoitettu kansainvälinen urheilutapahtuma. Kilpailut järjestettiin ensimmäisen kerran vuonna 1982 San Franciscossa. Tapahtuma järjestetään neljän vuoden välein. Viimeksi vuonna 2010 Kölnissä Saksassa järjestetyissä kisoissa osallistujia oli 70. maasta.


title: Marcus Hellner

text: Marcus Hellner (s. 25. marraskuuta 1985 Lerdala) on ruotsalainen uransa lopettanut maastohiihtäjä, yhdistelmäkilpailun ja viestin olympiavoittaja sekä sprintin maailmanmestari.


title: Marcus Hellner

text: Hellner sijoittui lumisateen sotkemassa 15 kilometrin vapaan kilpailussa kahdeksanneksi Sapporon MM-kilpailuissa 2007 ja hiihti kolmannen osuuden Ruotsin pronssia voittaneessa viestijoukkueessa - kirkkaimmat mitalit menivät Norjalle ja Venäjälle. Liberecin MM-kilpailuissa 2009 hän oli sprinttikilpailussa viides. Vancouverin olympialaisissa 2010 hän voitti kultaa yhdistelmäkilpailussa sekä viestissä ja oli 15 kilometrin vapaan hiihtotavan kilpailussa neljäs.


title: Marcus Hellner

text: Oslon MM-kilpailuissa 2011 Hellner voitti sprintissä kultaa, viestissä hopeaa, oli yhdistelmäkilpailussa kuudes ja 50 kilometrillä viidestoista. Val di Fiemmen MM-kilpailuissa 2013 hän oli yhdistelmäkilpailussa kahdeksas. Val di Fiemmen parisprintissä Hellner oli toinen parinsa Emil Jönssonin kanssa. Viestistä hän voitti hopeaa Ruotsin joukkueen kanssa. Sotšin olympialaisissa 2014 hän saavutti hopeaa yhdistelmäkilpailussa. Viestissä hän hiihti ankkuriosuuden Ruotsin kultaa voittaneessa joukkueessa. Lisäksi hän sijoittui kuudenneksi sprintissä ja kymmenenneksi perinteisen 15 kilometrillä. Falunin MM-kilpailuissa 2015 hän hiihti kolmannen osuuden hopeaa saaneessa Ruotsin viestijoukkueessa, oli 15 kilometrin vapaan hiihtotavan kilpailussa neljäs ja 30 kilometrin yhdistelmäkilpailussa kymmenes. Lahden MM-kilpailuissa 2017 hän sijoittui yhdistelmäkilpailussa seitsemänneksi, 50 kilometrin vapaan hiihtotavan yhteislähtökilpailussa 12:nneksi ja oli mukana voittamassa viestipronssia Ruotsin joukkueessa. Pyeongchangin olympialaisissa 2018 hän oli 15 kilometrin vapaan hiihtotavan kilpailussa kahdeksas ja 30 kilometrin yhdistelmäkilpailussa kahdestoista.


title: Marcus Hellner

text: Hellner voitti maailmancupin 15 kilometrin vapaan hiihtotavan osakilpailun Jällivaarassa marraskuussa 2008. Sitä ennen hänen parhaat henkilökohtaiset sijoituksensa olivat Düsseldorfin vapaan sprinttikilpailun viides sija lokakuulta 2007 ja Asiagon niin ikään viides sija vapaan sprinttikilpailussa Tour de Skillä 2007. Normaalimatkoilla paras sijoitus ennen voittoa oli 15 kilometrin vapaan kilpailun kuudes sija Canmoresta tammikuun lopulla 2008.


title: Marcus Hellner

text: Kaudella 2009–2010 Hellner oli toinen Davosin 15 kilometrin vapaan hiihtotavan kilpailussa sekä Tour de Skillä Oberhofin prologissa ja Prahan vapaan sprintissä. Lisäksi hän oli kolmas Oslon sprinttikilpailussa ja maailmancupin finaalitapahtumassa Falunissa. Maailmancupin kokonaiskilpailussa ja pitkien matkojen cupissa hän sijoittui kolmanneksi. Kaudella 2010–2011 Hellner voitti Jällivaarassa 15 kilometrin vapaan hiihtotavan kilpailun ja Tour de Skin prologin Oberhofissa. Maailmancupin kokonaiskilpailussa hän oli seitsemäs. Kaudella 2011–2012 hän sijoittui toiseksi Tour de Skillä ja neljänneksi maailmancupin kokonaiskilpailussa. Kaudella 2012–2013 Hellner sijoittui Jällivaaran 15 kilometrin vapaalla kolmanneksi ja maailmancupin kokonaiskilpailussa yhdeksänneksi.


title: Marcus Hellner

text: Kaudella 2013–2014 Hellner oli kolmas Toblachin 15 kilometrin perinteisen hiihtotavan kilpailussa. Kaudella 2014–2015 hän sijoittui kolmanneksi Östersundin vapaan hiihtotavan 15 kilometrillä. Kaudella 2016–2017 hän oli kolmas Ulricehamnin 15 kilometrin vapaan kilpailussa. Lisäksi hän oli nopein Quebecin finaalitapahtuman viimeisen etapin, 15 kilometrin vapaan hiihtotavan takaa-ajokilpailun, osuusajoissa. Maailmancupin kokonaiskilpailussa hän oli kuudes.


title: Marcus Hellner

text: Hellner lopetti uransa maastohiihtäjänä keväällä 2018.


title: Yksivuotinen kasvi

text: Yksivuotinen kasvi eli annuelli on sellainen kasvi, joka sekä itää, kasvaa että kuolee saman vuoden aikana. Näiden kevätyksivuotisten lisäksi on syysyksivuotisiksi sanottuja kasveja, jotka itävät syksyllä mutta kukkivat vasta seuraavana vuonna. Syysviljat ovat syysyksivuotisia. Monia luonnostaan monivuotisia kasveja kasvatetaan puutarhassa yksivuotisina. Monivuotisuuden voi estää esimerkiksi liian kylmä ilmasto, jolloin pakkanen tappaa talvella luonnostaan monivuotisen kasvin juurakon. Tällaisia ovat esimerkiksi tomaatti ja bataatti.


title: Yksivuotinen kasvi

text: Yksivuotisia koristekasveja ovat muun muassa samettikukka, kukonheltta, pikkubegonia ja ahkeraliisa.


title: Armand Blanchonnet

text: Armand Blanchonnet (23. joulukuuta 1903 – 17. syyskuuta 1968) oli ranskalainen pyöräilijä. Hän voitti olympiakultaa maantieajossa vuoden 1924 kesäolympialaisissa Pariisissa yli 9,5 minuutin erolla seuraavaan. Hän voitti kultaa myös maantieajon joukkuekilpailussa.


title: Muriel Pavlow

text: Muriel Pavlow (27. kesäkuuta 1921 – 19. tammikuuta 2019) oli brittiläinen näyttelijä. Hän esiintyi muun muassa Lewis Gilbertin elokuvassa "Lentäjäsankari" ("Reach for the Sky", 1956).


title: Muriel Pavlow

text: Myös teatterissa ja televisiossa työskennellyt Pavlow jatkoi uraansa aina 2000-luvulle saakka. Hän oli naimisissa näyttelijä Derek Farrin kanssa vuodesta 1947 tämän kuolemaan 1986.


title: Robert C. Prim

text: Robert Clay Prim (s. 1921) on yhdysvaltalainen matemaatikko ja tietojenkäsittelytieteilijä. Hän työskenteli Bell Labsissa.


title: Robert C. Prim

text: Primin mukaan on nimetty pienimmän virityspuun etsimiseen käytetty Primin algoritmi. Hän löysi sen vuonna 1957 itsenäisesti riippumatta Vojtěch Jarníkista, joka oli esittänyt teorian jo vuonna 1930. Vielä Primiä myöhemmin sen löysi Edsger Dijkstra.


title: Robert C. Prim

text: Teksasissa syntynyt Prim valmistui Princetonin yliopistosta.


title: Elena Quiroga

text: Elena Quiroga de la Válgoma (26. lokakuuta 1921 – 3. lokakuuta 1995) oli espanjalainen kirjailija. Hän aloitti uransa vuonna 1949 ja voitti toisella romaanillaan ("Viento del Norte", 1950) Nadal-palkinnon.


title: Elena Quiroga

text: Quiroga oli Espanjan kuninkaallisen akatemian jäsenenä vuodesta 1984, kunnes kuoli La Coruñassa 73-vuotiaana.


title: Elena Quiroga

text: Hänen teoksistaan on suomennettu "La Sangre" ("Kastanjapuu", suom. Maija Westerlund. WSOY, 1955)


title: Olaf Ludwig

text: Olaf Ludwig (s. 13. huhtikuuta 1960 Gera) on saksalainen pyöräilijä. Hän edusti uransa alussa Itä-Saksaa ja kilpaili merkittävän osan urastaan amatöörinä ja vasta Saksojen yhdistymisen myötä hän pystyi siirtymään ammattilaiseksi hollantilaiseen Panasonic-talliin, joka oli tuolloin yksi pyöräilyn huipputalleista. Ludwig oli kiriajaja, ja hän voitti Ranskan ympäriajon vihreän paidan vuonna 1990. Hän voitti olympiakultaa maantieajossa vuoden 1988 kesäolympialaisissa Soulissa. Ludwig voitti Amstel Gold Racen vuonna 1992, yhteensä 38 etappia Rauhanajossa.


title: Olaf Ludwig

text: Urheilu-uransa jälkeen hän työskenteli Team Telekom -tallissa pr-tehtävissä ja myöhemmin tallin johdossa. Hän kuitenkin lopetti yhteistyön tallin kanssa kauden 2006 päätteessä.


title: Alan Grant

text: Alan Grant on Michael Crichtonin luoma kuvitteellinen paleontologi, joka esiintyy "Dinosauruspuisto" -kirjassa ja "Jurassic Park" -elokuvasarjassa. Kirjan ja elokuvien lisäksi Grant nähdään myös useissa Jurassic Park -videopeleissä ja sarjakuvissa. Elokuvissa hahmoa näyttelee Sam Neill. Grant perustuu oikeaan paleontologi Jack Horneriin.


title: Alan Grant

text: Enemmän Alan Grantissa sivulla


title: Alan Grant

text: Luettelo Jurassic Park- sarjan hahmoista


title: Edino Steele

text: Edino Steele (s. 6. tammikuuta 1987 Kingston) on jamaikalainen 400 metrin juoksija.


title: Edino Steele

text: Steele sijoittui Pekingin nuorten MM-kisoissa 2006 viidenneksi 400 metrillä ajalla 46,42. Kaksi vuotta myöhemmin hän karsiutui Valencian sisäratojen MM-kisoissa alkuerissä. Steele oli samoissa kisoissa mukana Jamaikan joukkueessa, joka voitti 4 × 400 metrin viestijuoksussa MM-hopeaa. Dohan MM-hallikilpailuissa 2014 hän karsiutui 400 metrin välierissä. Moskovan MM-kilpailuissa 2013 hän juoksi toisen osuuden hopeaa saaneessa Jamaikan pitkän viestin joukkueessa. Sopotin MM-hallikilpailuissa 2014 hän sai pronssia viestissä ja hylättiin 400 metrin välierissä.


title: Sébastien Chavanel

text: Sébastien Chavanel (s. 21. maaliskuuta 1981 Châtellerault, Ranska) on ranskalainen maantiepyöräilijä. Hän edustaa FDJ-tallia. Myös hänen isoveljensä, Sylvain on ammattilaispyöräilijä.


title: Halle (Westfalen)

text: Halle (virallisesti Halle (Westfalen) erotukseksi Saksi-Anhaltin Hallesta) on kaupunki Nordrhein-Westfalenin osavaltiossa Saksassa. Kaupungin pinta-ala on 69,21 km² ja väkiluku 21 029 asukasta (2011). Kaupunki sijaitsee 37 kilometriä Osnabrückistä lounaaseen ja 15 kilometriä Bielefeldistä länteen. Siellä järjestetään vuosittain kesäkuussa tunnettu ruohokenttien tennisturnaus viralliselta nimeltään Gerry Weber Open (GWO).


title: Peggy Rea

text: Peggy Rea (31. maaliskuuta 1921 Los Angeles, Kalifornia – 5. helmikuuta 2011 Toluca Lake, Kalifornia) oli yhdysvaltalainen näyttelijä.


title: Peggy Rea

text: Rea tunnettiin etupäässä televisiosta, jossa hän on esiintyi vakituisena näyttelijänä muiden muassa sarjoissa "Waltonin perhe" ("The Waltons"), "The Dukes of Hazzard", "Step by Step" ja "Äiti ja risat" ("Grace Under Fire"). Viimeksi mainitussa hän esitti 1990-luvulla Jean Kellyä useissa kymmenissä jaksoissa.


title: Brett Butler

text: Brett Butler (s. 30. tammikuuta 1958) on yhdysvaltalainen näyttelijä. Hänet tunnetaan parhaiten Gracen roolista 1990-luvun televisiosarjassa "Äiti ja risat" ("Grace Under Fire").


title: Brett Butler

text: Butlerilla on ollut kaksi Golden Globe -ehdokkuutta vuosina 1995 ja 1997.


title: Halle (Belgia)

text: Halle on kaupunki ja kunta Belgiassa lähellä Brysseliä. Kaupungin virallinen kieli on hollanti. Kaupungissa oli vuoden 2018 alussa 39 074 asukasta.


title: Malese Jow

text: Elizabeth Melise ”Malese” Jow (s. 18. helmikuuta 1991 Tulsa, Oklahoma) on yhdysvaltalainen näyttelijä ja laulaja. Hän on tullut tunnetuksi Geena Fabianon roolista Nickelodeonin televisiosarjassa "Unfabulous" sekä vampyyri Annabellen roolista CW:n nuortensarjassa "Vampyyripäiväkirjat". Vuonna 2014 Jow esiintyi televisiosarjassa "Star-Crossed – Maailmat vastakkain".


title: Malese Jow

text: Malese Jow syntyi Tulsassa, Oklahomassa. Hän muutti Kaliforniaan äitinsä ja sisarustensa kanssa ollessaan yhdeksänvuotias. Hänen isänsä on kiinalais-amerikkalainen. Hänellä on pikkusisko Makenna ja kaksi pikkuveljeä, Jensen ja Braden.


title: Malese Jow

text: Jow näytteli ensimmäisen kerran jo kuusivuotiaana, mutta hänen läpimurtonsa oli Geena Fabianon rooli televisiosarjassa "Unfabulous". Geena on Emma Robertsin esittämän Addie Singerin paras ystävä ja hänellä on pakkomielle muotiin. Sarja päättyi vuonna 2007, jolloin Jow on esiintyi elokuvassa "" ja vieraili Disney Channelin komediasarjassa "Waverly Placen velhot". Vuonna 2008 hän esiintyi saippuasarjassa "Tunteita ja tuoksuja". Jow vieraili myös Disneyn televisiosarjoissa "iCarly" ja "Hannah Montana" vuonna 2009. Samana vuonna hän vieraili televisiosarjassa "Salattu teinielämä" sekä esiintyi pienessä roolissa elokuvassa "Ullakkojengi".


title: Malese Jow

text: Vuonna 2010 Jow pääsi näyttelemään "Vampyyripäiväkirjat"-sarjan ensimmäiselle kaudelle. Hän esittää Anna-nimistä vampyyriä, joka ihastuu Jeremyyn ja sieppaa Elenan saadakseen äitinsä takaisin. Jow myös uusi roolinsa vierailevana hahmona toisella ja kolmannella kaudella.


title: Malese Jow

text: Jow on näytellyt myös elokuvissa "You're so Cupid!" ja "The Social Network" vuonna 2010. Hän vieraili myös televisiosarjoissa "Viekkaat veijarit", "Big Time Rush" ja "Täydelliset naiset". Vuonna 2011 Jow oli vakituisessa roolissa Nickelodeonin sarjassa "The Troop". Hän on esiintynyt myös All Time Low -yhtyeen musiikkivideolla "Time Bomb".


title: Syyte

text: Syyte on virallisen syyttäjän tuomioistuimessa esittämä vaatimus siitä, että henkilö on tuomittava rangaistukseen (rangaistusvaatimus). Syytteessä yksilöidään se rangaistavaksi säädetty teko, jonka johdosta rangaistusta vaaditaan.


title: Syyte

text: Suomessa syyte sisältyy virallisen syyttäjän tuomioistuimelle osoittamaan haastehakemukseen. Suomessa myös rikoksen uhrilla eli asianomistajalla on tietyissä tilanteissa syyteoikeus.


title: Syyte

text: Syyte on sitova, eli tuomioistuin ei voi tuomita rangaistusta muusta kuin siitä teosta, joka syytteessä on yksilöity. Kuitenkaan syytteen otsikointi tietyksi rikosnimikkeeksi ei ole sitova. Syytteessä yksilöity syytetyn teko voidaan siis arvioida muuksikin rikokseksi kuin siksi, josta syyttäjä katsoi olevan kyse. Syytettä voidaan myös oikeudenkäynnin aikana muuttaa tietyissä rajoissa. Myös vaihtoehtoisten syytteiden esittäminen on mahdollista.


title: Ángelos Anastasiádis

text: Ángelos Anastasiádis (, s. 3. lokakuuta 1953) on kreikkalainen jalkapallovalmentaja ja entinen keskikenttäpelaaja. Lokakuusta 2018 lähtien hän on toiminut Kreikan jalkapallomaajoukkueen päävalmentajana.


title: Ángelos Anastasiádis

text: Anastasiádis aloitti peliuransa PAOK Thessalonikissa 1973. Hän edusti seuraa kaikkiaan kahdeksan kauden ajan, kunnes 1981 siirtyi Panathinaikosin paitaan. Hän lopetti uransa Diagorasissa 1987.


title: Ángelos Anastasiádis

text: Valmennusurallaan Anastasiádis on valmentanut pienten kreikkalaisseurojen lisäksi PAOKia ja Iraklista useaan otteeseen. Hän on toiminut myös Panathinaikoksen päävalmentajana kesäkuusta 2000 helmikuuhun 2001. Hänen suurin saavutuksensa valmennusuralla on Kreikan Cupin voitto kaudella 2002–2003, kun PAOK kukisti finaalissa Aris Salonikin 1–0.


title: Ángelos Anastasiádis

text: Joulukuussa 2004 Anastasiádis siirtyi Kyproksen maajoukkueen peräsimeen. Hänen johdollaan Kypros jäi karsintalohkonsa viidenneksi MM2006-karsinnoissa. Anastasiádis sai kuitenkin jatkaa piskuisen jalkapallomaajoukkueen peräsimessä. EM2008-karsinnoissa Kypros jäi jälleen karsintalohkonsa toiseksi viimeiseksi, mutta pelasi muutamia hyviä otteluita, muun muassa 1–1 tasapelin Saksaa vastaan ja komean 5–2 kotivoiton Irlantia vastaan. Joulukuussa 2007 hän teki jatkosopimuksen Kyproksen jalkapalloliiton kanssa. Huhtikuussa 2011 Anastasiádis sai potkut Kyproksen maajoukkueen peräsimestä, kun joukkue oli kerännyt vain kaksi pistettä neljästä EM2012-karsintaottelusta.


title: Ángelos Anastasiádis

text: Joulukuun alussa 2011 Anastasiádis palasi valmentamaan kotimaahansa Superliigassa pelaavaa PAS Gianninaa. Anastasiádiksen johdolla Giannina sijoittui Kreikan liigassa kahdeksanneksi. Hän jätti joukkueen kauden jälleen. Marraskuussa 2012 hänestä tuli Plataniasin päävalmentaja. Seura sijoittui hänen johdollaan liigassa yhdeksänneksi. Kauden jälkeen hän jätti paikkansa. Helmikuussa 2014 Anastasiádis palasi putoamiskamppailuun vajonneen Plataniasin päävalmentajaksi. Anastasiádiksen johdolla seura raapi kasaan tarvittavat pisteet ja säilytti sarjapaikkansa lopulta maalieron turvin. Kauden jälkeen hänestä tuli neljännen kerran PAOK Thessalonikin päävalmentaja. Hän sai potkut seurasta maaliskuussa 2015 "huonojen tulosten" vuoksi, vaikka seura oli liigassa kolmantena.


title: Ángelos Anastasiádis

text: Kesäkuussa 2016 Anastasiádiksesta tuli Larissa FC:n päävalmentaja. Vaihtelevan alkukauden menestyksen jälkeen seurajohto erotti Anastasiádiksen ja koko valmennustiimin marraskuun alussa 2016.


title: Ángelos Anastasiádis

text: Lokakuussa 2018 Anastasiádis valittiin Kreikan maajoukkueen päävalmentajaksi


title: Nathalia Ramos

text: Nathalia Ramos (s. 7. heinäkuuta 1992 Madrid) on espanjalainen näyttelijä. Hän syntyi Madridissa espanjalaiselle isälle ja australialaiselle äidille. Pian Ramosin syntymän jälkeen perhe muutti Melbourneen; Nathalian ollessa nelivuotias perhe asettui lopulta Floridaan, Yhdysvaltoihin.


title: Nathalia Ramos

text: Ramosilla on nuorempi veli Michael.


title: Nathalia Ramos

text: Nathalia Ramos tunnetaan muun muassa Yasminin roolista elokuvassa "" (2007). Hänet on nähty myös televisiosarjan "Sukuvika" ("Arrested Development") parissa jaksossa. Vuosina 2011–2012 Ramos esitti pääosaa Nickelodeonin nuorten draamasarjassa "Sisäoppilaitoksen arvoitus" ("House of Anubis").


title: Fairies Wear Boots

text: Fairies Wear Boots on päätösraita Black Sabbathin vuoden 1970 albumilla "Paranoid". Kappaleen on säveltänyt koko yhtye yhdessä, sanoitukset on tehnyt Geezer Butler.


title: Fairies Wear Boots

text: Kappaleen kerrotaan olleen vastaveto skinheadien hyökkäykselle yhtyeen kitaristin Tony Iommin kimppuun kadulla – hyökkääjiä ei miellyttänyt tämän pitkätukkainen imago eikä nousu suosioon. Iommi loukkasi hyökkäyksessä kätensä ja päätti kostaa; näin syntyi skinhead-kulttia ivaava kappale.


title: Brittany Tiplady

text: Brittany Alexandra Tiplady (s. 21. tammikuuta 1991) on kanadalainen näyttelijä. Hänet muistetaan Jordan Blackin roolista 1990-luvun lopussa näytetyssä "Millennium"-sarjassa.


title: Brittany Tiplady

text: Tiplady syntyi Richmondissa, Brittiläisessä Kolumbiassa, ja voitti vuonna 1998 Young Artist Awardin. Myös nuorempi veli Avery on lapsinäyttelijä.


title: Planet Caravan

text: ”Planet Caravan” on Black Sabbathin kappale vuoden 1970 albumilta "Paranoid". Kappale on yhtyeen jäsenten yhteinen sävellys ja sen sanoitus on Geezer Butlerin käsialaa. Kappaleessa käytettiin Leslie-kaiutinjärjestelmää, joka saa aikaan kaukaisen kuuloisen äänen.


title: Planet Caravan

text: Levyllä kappale on ”War Pigsin” ja ”Paranoidin” raskaan poljennon jälkeen ylenpalttisesti kerrostettu lyyrinen balladi, jossa käytetään runsaasti kaikua. Kappaleessa on jazz-vaikutteinen soolo. Tämä eroaa muun levyn blueskitaroinnista.Vuonna 1994 groove metal -yhtye Pantera julkaisi kappaleen singlenä sekä albumilla "Far Beyond Driven". Kappale on Panteran harvoja rauhallisia, kenties ainut täysin rauhallinen kappale, joka on hyvin uskollinen alkuperäiselle versiolle, joten äänimaailmaltaan se ei eroa Sabbath-versiosta. Kappale on saavuttanut suuren suosion ja usein sitä luullaankin Panteran omaksi kappaleeksi.,


title: Liz Vicious

text: Liz Vicious (s. 31. lokakuuta 1987) on yhdysvaltalainen pornotähti. Hän syntyi Miami Beachilla, Floridassa.


title: Liz Vicious

text: Liz Vicious on tullut tunnetuksi goottityylistään ja punaisesta tukastaan. Hän on saavuttanut näkyvyyttä ensisijaisesti Internetissä laajalti levinneiden kuvien ja videoidensa myötä, mutta esiintynyt myös Evil Motion Picturesin elokuvassa "Succubus XXX" (2007).


title: Liz Vicious

text: Liz Vicious on maininnut eräänä suosikkielokuvistaan "The Fifth Elementin". Hän ihailee viihdekirjailija Christine Feehania.


title: Raven Riley

text: Raven Riley 6. syyskuuta 1986, Middletown, Ohio) on yhdysvaltalainen pornotähti.


title: Raven Riley

text: Riley on esiintynyt internet-sivustoilla ja Evil Motion Picturesin elokuvassa "Succubus XXX" (2007).


title: Raven Riley

text: Riley nähtiin "Front"-lehden kannessa maaliskuussa 2007.


title: Al Matthews

text: Alexander Basil Matthews (21. marraskuuta 1942 Brooklyn, New York – 22. syyskuuta 2018 Orihuela, Espanja) oli yhdysvaltalainen näyttelijä. Hän esiintyi muiden muassa elokuvissa "Aliens – paluu" (1986) ja "The Fifth Element – puuttuva tekijä" (1997).


title: Al Matthews

text: Matthews syntyi Brooklynissä, New Yorkissa, vietti useamman vuoden Yhdysvaltain merijalkaväessä ja taisteli Vietnamin sodassa. Hän sai sotilaallisilla ansioillaan useita palkintoja, kuten kaksi Purple Heartia.


title: Annukka Talvitie

text: Annukka Talvitie (s. 28. maaliskuuta 1982) on suomalainen lentopalloilija, joka pelasi kaudella 2007–2008 Salon Viestissä, Lentopallon SM-liigassa. Pelipaikaltaan hän on yleispelaaja.


title: Annukka Talvitie

text: Talvitie aloitti uransa Alajärven Ankkureiden junioreissa, josta hän jatkoi Seinäjoen Tangoon. Tangossa hän pelasi liigassa uransa ensimmäiset kaudet kausina 2000–2001. Tämän jälkeen hän siirtyi pelaamaan Vaasan Vasamaan 1-sarjaan, kunnes tie vei jo vuoden jälkeen huippujoukkue Salon Viestin väreihin, Saloon. Kausi 2004–2005 oli hänen ensimmäisensä Viestin väreissä. Hän voitti heti Suomen cupin kultaa Viestin väreissä. Toisella kaudellaan hän voitti Viestin väreissä SM-hopeaa, sekä Suomen cupin hopeaa. Kolmannella kaudellaan hän voitti jälleen SM-hopeaa, ja Suomen cupin hopeaa. Lisäksi hänet valittiin liigan tähtikuusikkoon, sekä kuukauden pelaajaksi SM-liigassa marraskuussa. Kaudella 2007–2008 hän voitti Suomen cupin, sekä otti SM-pronssia Viestin väreissä.


title: Annukka Talvitie

text: Naisten A-maajoukkueessa Talvitie esiintyi ensimmäisen kerran vuonna 2005. Takanaan hänellä on tällä hetkellä (1.1.2008) A-maaotteluita 24 kappaletta. Hän on pystynyt vakiinnuttamaan paikkansa joukkueen avauskuusikon pelaajissa.


title: Annukka Talvitie

text: Henkilökohtaiset:Joukkueessa:2001-2002 Seinäjoen Tango


title: Annukka Talvitie

text: 2003-2004 Vaasan Vasama (1-sarja)


title: Annukka Talvitie

text: 2004- Salon Viesti


title: Colin Meads

text: Colin Earl Meads DCNZM MBE (3. kesäkuuta 1936 Cambridge – 20. elokuuta 2017 Te Kuiti) oli uusiseelantilainen rugby union -pelaaja. Hän pelasi All Blacks -maajoukkueessa vuosina 1957–1971 ja toimi lopulta sen kapteeninakin.


title: Colin Meads

text: Meads kelpuutettiin vuonna 1997 ensimmäisten joukossa International Rugby Hall of Fameen.


title: Nichelino

text: Nichelino () on kaupunki Italian pohjoisosassa. Se sijaitsee kahdeksan kilometriä lounaaseen Torinosta ja kuuluu Piemonten alueeseen ja Torinon metropolikaupunkiin. Kaupunki on pinta-alaltaan 20,6 neliökilometriä ja asukkaita siellä on vajaat 50 000.


title: Nichelino

text: Kaupungissa on Unescon maailmanperintöluetteloon kuuluvaan Savoijin kuninkaallisen suvun rakennus. Stupinigin kaupunginosassa sijaitsee Stupinigin palatsi.


title: Kailua-Kona

text: Kailua-Kona on kaupunki Havaijilla Havaijin piirikunnassa. Kaupunki on tärkeä turismin keskus Länsi-Havaijissa. Kaupunkia palvelee Konan kansainvälinen lentoasema. Kaupungin pinta-ala on 103 km², ja asukasluku 11 975 vuonna 2010.


title: Kailua-Kona

text: Kaupungin perusti kuningas Kamehameha I hallintonsa keskuspaikaksi ja Havaijin kuningaskunnan pääkaupungiksi. Pääkaupungin siirron jälkeen kaupunki muuttui pieneksi kalastajakyläksi, jona se pysyi aina 1900-luvun loppuun saakka.


title: Kailua-Kona

text: Kylmin kuukausi Konassa on helmikuu, jolloin lämpötila on keskimäärin lämpimimmillään 28 °C ja kylmimmillään 19 °C. Lämpimin kuukausi on elokuu, jolloin vastaavat lämpötilat ovat 31 °C ja 23 °C. Ilmankosteus vaihtelee 50–80 % välillä. Lämpötilaerot ovat suurempia yön ja päivän välillä kuin kesän ja talven.


title: Kailua-Kona

text: Konan rantoja peittää ajoittain vog riippuen Kīlauea-tulivuoren aktiivisuudesta ja tuulista. Kailua-Kona sijaitsee Huolalai-tulivuoren suojapuolella, joten kaupunki on suojassa kovimmilta tuulilta ja sateilta.


title: Tony Woodcock

text: Anthony Stewart "Tony" Woodcock (s. 6. joulukuuta 1955 Nottingham, Englanti) on englantilainen jalkapalloilija, pelipaikaltaan hyökkääjä.


title: Tony Woodcock

text: Seurajoukkuetasolla Woodcock voitti muun muassa FA Community Shieldin vuonna 1978 sekä Euroopan Cupin ja Euroopan Super Cupin vuonna 1979 Nottingham Forestin paidassa.


title: Tony Woodcock

text: Englannin maajoukkuetta Woodcock edusti 42 kertaa ja teki yhteensä 16 maalia vuosina 1978–1986. Hän pelasi myös vuoden 1982 MM-kisoissa Englannin joukkueessa.


title: Kootut levyt osa 1 (Olavi Virta)

text: Kootut levyt osa 1 on vuonna 1992 julkaistu Olavi Virran kokoelmalevy, johon on koottu hänen levytyksensä vuosilta 1938–1942.


title: Kootut levyt osa 1 (Olavi Virta)

text: Bruno Laakko ja hänen Lepakot-orkesterinsa esiintyy kolmenkymmenen kappaleen säestävänä yhtyeenä. Kukin kappale alkaa alkukuulutuksella, jossa orkesterin nimeämättömäksi jäänyt jäsen kuuluttaa levyn alussa esitettävän kappaleen "Bruno Laakko ja hänen orkesterinsa Lepakot esittää kappaleen "xxxxx", laulaa Olavi Virta".


title: Kootut levyt osa 1 (Olavi Virta)

text: Cd-levyllä 2 numerolla 18 oleva Harry Bergströmin säveltämä ja Eine Laineen sanoittama kappale "Jää hyvästi armas" ei ole sama kuin Olavi Virran oma sävellys ja sanoitus, jonka hän levytti kahdestikin (vuosina 1949 ja 1963).


title: Kootut levyt osa 1 (Olavi Virta)

text: Olavi Virta – Unohtumattomat 1 cd 1 kesto 70:23


title: Kootut levyt osa 1 (Olavi Virta)

text: Olavi Virta – Kootut Levyt 1 cd 2 kesto 73.16


title: Priscilla Taylor

text: Priscilla Lee Taylor ( s. 15. elokuuta 1976 Miami, Florida, Yhdysvallat) on yhdysvaltalainen valokuvamalli ja näyttelijä. Hän oli "Playboy"-lehden maaliskuun 1996 "Playmate of the Month". Hänen mallinuransa alkoi vuonna 1984 ja televisioura vuonna 1978.


title: Kellopeliappelsiini

text: Kellopeliappelsiini tai Kellopeli appelsiini () on Anthony Burgessin vuonna 1962 ilmestynyt romaani, josta Stanley Kubrick teki vuonna 1971 samannimisen elokuvasovituksen.


title: Kellopeliappelsiini

text: Teos ilmestyi suomeksi vasta vuonna 1991 Moog Konttisen kääntämänä ja Odessan kustantamana. Like julkaisi siitä uudistetun laitoksen vuonna 2007 ja taskukirjapainoksen 2009.


title: Kellopeliappelsiini

text: Kirja oli Burgessille varsin henkilökohtainen, sillä hän käsitteli siinä raiskausta ja pahoinpitelyä, jonka kohteeksi hänen raskaana oleva vaimonsa oli joutunut johtaen keskenmenoon.


title: Kellopeliappelsiini

text:
Teos käsittelee vapaan tahdon ja henkilökohtaisen vastuun suhdetta.
Ympäröivän yhteiskunnan kuvaus on teoksessa hyvin julmaa ja kriittistä, ja sitä onkin verrattu George Orwellin teokseen "Vuonna 1984".


title: Kellopeliappelsiini

text: Teos on tulevaisuuteen sijoittuva Alex-nimisen nuoren lontoolaispojan kehitystarina. Hän rakastaa Beethovenin musiikkia ja näkee sitä kuunnellessaan mielessään väkivaltaisia hallusinaatioita. Alex on kotoisin normaalista keskiluokkaisesta perheestä. Hän viettää aikansa mieluiten kadulla johtaen väkivaltaista jengiä, joka huvittelee puhumalla keskenään keksittyä slangia, nadsat-kieltä, jossa on runsaasti lainasanoja ja kieliopillisia rakenteita venäjän kielestä, mutta myös amerikanenglannista.


title: Kellopeliappelsiini

text: Jengiin kuuluvat Alexin lisäksi Pete, Georgie ja Pim. Jengin vihollisia ovat muut jengit, erityisesti kuitenkin Billyboy-nimisen pojan johtama jengi. Jengiläiset harjoittavat silmitöntä väkivaltaa ryöstöjen yhteydessä, mitä teos kuvaa hyvin pitkään ja tarkasti. He hakkaavat paljon ihmisiä, sekä pahoinpitelevät erään kirjailijan ja raiskaavat tämän vaimon. Kirjailija on kirjoittamassa kirjaa "Kellopeli Appelsiini", jonka nimeä Alex pilkkaa.


title: Kellopeliappelsiini

text: Alex alkaa kuitenkin välillä riidellä jengiläistensä kanssa, sillä muut haluavat enemmän demokratiaa ja ettei jengillä olisi selvää johtajaa. Alex pahoinpitelee heidät näyttääkseen johtajan asemansa. Myöhemmin muut jengiläiset yllyttävät Alexin murtautumaan erään naisen taloon ja tappamaan tämän. Alex tekeekin sen, mutta muut pahoinpitelevät hänet ja jättävät hänet poliisien armoille. Alex jää kiinni ja joutuu vankilaan.


title: Kellopeliappelsiini

text: Vankilassa Alex viettää kaksi vuotta. Hänelle tarjotaan mahdollisuutta lyhentää tuomiotaan osallistumalla uuden Ludovico-hoitomenetelmän kokeiluun. Siinä hänet ehdollistetaan shokeeraavin behavioristisin psykologisin keinoin vihaamaan väkivaltaa. Hänet pakotetaan katsomaan kauheita väkivaltavideoita, ja vaikka Alex huutaa ja kärsii, häntä ei päästetä pois. Samalla kun hänestä tulee mallikansalainen, hänestä tehdään myös tahdoton kone (kellopeli, vihannes). Terapian sivutuotteena hänet myös saadaan vieroksumaan aiemmin jumaloimaansa Beethovenin musiikkia.


title: Kellopeliappelsiini

text: Hoidon päätyttyä Alex päästetään pois vankilasta, mutta hän joutuu monesti heitteille ja niiden henkilöiden pahoinpitelemäksi, joita hän aiemmin itse pahoinpiteli. Muun muassa Pim, Billyboy ja kirjaston mies, jonka kanssa jengi kirjan alussa ”piti hauskaa”, hakkaavat Alexin. Hän joutuu myös lähtemään kotoaan, koska uusi alivuokralainen ei hyväksy häntä taloon hänen entisten tekojensa vuoksi. Alex joutuu kadulle ja pyytää eräästä talosta apua, mutta talossa asuukin sama kirjailija, jonka Alex pahoinpiteli kaksi vuotta aiemmin.


title: Kellopeliappelsiini

text:
Kirjailija tunnistaa Alexin vasta myöhemmin ja lukitsee hänet tyhjään huoneeseen ja laittaa soimaan Beethovenin yhdeksännen, jonka kuullessaan Alex alkaa voida pahoin ja kärsiä. Lopulta Alex päätyy yrittämään itsemurhaa hyppäämällä ikkunasta, mutta ei kuole vaan joutuu sairaalaan, jossa poliitikot alkavat pitää hänestä huolta ja parantavat hänet. Lopussa Alex on kerännyt uuden jengin, joka huvittelee samalla tavalla kuin kirjan alussa. Lopulta hän kuitenkin huomaa olevansa toimintaan liian vanha ja lopettaa jengin johtamisen.
Turun Sanomien mukaan ”Kellopeliappelsiinin luoma tulevaisuudennäkymä on kauhea. Kirjassa taistellaan valinnanvapauden ja yksilöllisyyden puolesta ilman minkäänlaista moraalia. Se saa silmät räpsymään kiihtyvällä vauhdilla, kunnes ainakin jotain näkee toisin kuin ennen.”


title: Kellopeliappelsiini

text: Helsingin Sanomien mukaan ”Moog Konttisen suomennos on hienoa kieliakrobatiaa, röyhkeää ja vivahteikasta kuten alkutekstikin.”


title: Agliè

text: Agliè () on kunta Italian pohjoisosassa. Se sijaitsee kahdeksan kilometriä lounaaseen Torinosta ja kuuluu Piemonten alueeseen ja Torinon metropolikaupunkiin. Kunta on pinta-alaltaan noin 13 neliökilometriä, ja vakituisia asukkaita siellä on noin 2 600.


title: Agliè

text: Agliè sijaitsee Rooman valtakunnan aikaisen Alladiumin kaupungin paikalla. Kunta oli monta sataa vuotta Savoijin kuningashuoneen alaisuudesta. Tuolta ajalta on peräisin myös Aglièn linna, joka on osa Unescon maailmanperintökohdetta Savoijin kuninkaallisen suvun asuinrakennukset.


title: Kootut levyt osa 2 (Olavi Virta)

text: Kootut levyt osa 2 on vuonna 1993 julkaistu Olavi Virran kokoelmalevy, johon on koottu hänen levytyksiään vuodelta 1944.


title: Osman III

text: Osman III (2. tammikuuta 1699 – 30. lokakuuta 1757) oli Osmanien valtakunnan sulttaani vuodesta 1754 vuoteen 1757. Hän oli Mustafan II:n poika ja Mahmud I:n nuorempi veli. Maininnan arvoista hänen lyhyessä hallintokaudessaan oli Istanbulin palo ja lisääntyvä suvaitsemattomuus ei-muslimeja kohtaan. Kristittyjä ja juutalaisia vaadittiin käyttämään erityisiä vaatteita tai merkkejä.


title: Osman III

text: Osman III eli suurimman osan elämästään vankina palatsissa ja sulttaaniksi tultuaan hän käyttäytyi kummallisesti. Toisin kuin edellinen sulttaani, hän vihasi musiikkia ja karkotti kaikki muusikot palatsista. Koska hän oli ollut vankina palatsin naisten alueella, hän ei pitänyt naisten seurasta. Tämän takia hän piti rautakenkiä, jotta naiset kuulisivat, missä hän liikkui ja lähtisivät muualle.


title: Tiffany Cohen

text: Tiffany Lisa Cohen (11. kesäkuuta 1966 Culver City, Kalifornia) on yhdysvaltalainen uimari ja olympiavoittaja. Cohen on voittanut kaksi olympiakultaa, kummatkin Los Angelesista 1984. Hän voitti näissä kisoissa sekä 400 että 800 metrin vapaauinnit. Hän on voittanut samat lajit myös Pan-Amerikan kisoissa, vuonna 1983 Caracasissa.


title: Mary Seymour

text: Mary Seymour (30. elokuuta 1548 – vuoden 1550 jälkeen) oli Thomas Seymourin, Sudeleyn paroni Seymourin ja Katariina Parrin, Henrik VIII:n lesken ainoa tytär. Synnytyksenjälkeiset komplikaatiot Maryn syntyessä veivät hänen äitinsä hengen 7. syyskuuta samana vuonna. Tämän jälkeen Maryn elämästä on yhä vähemmän merkkejä. Hänen isänsäkin teloitettiin alle vuoden kuluttua Maryn syntymästä, syytteenä maanpetos kuningas Edward VI:ta vastaan.


title: Mary Seymour

text:
Hänen äitinsä omaisuus jäi hänen isälleen. Isän teloituksen jälkeen pieni Mary siirtyi asumaan äitinsä läheisen ystävän ja Suffolkin herttua Charles Brandonin toisen vaimon Catherine Willoughbyn luo. Puolitoista vuotta myöhemmin Maryn omaisuus vietiin häneltä parlamentin lain nojalla.
Viimeinen löydetty maininta Marysta on hänen toisesta syntymäpäivän vietostaan 30. elokuuta 1550. Sen jälkeen ei ole olemassa yhtään kirjattua merkintää hänestä, ei kuolinmainintaakaan. Vaikka jotkut tarinat kertovat Maryn menneen naimisiin ja perustaneen perheen, useimmat historioitsijat uskovat hänen kuolleen lapsena.


title: Mary Seymour

text: Mary Seymour saattoi olla nimetty Henrik VIII:n tyttären Maryn mukaan.


title: Mary Seymour

text: Kirjailija Agnes Strickland väittää kirjoittamassaan Katariina Parrin elämäkerrassa, että Mary Seymour selviytyi aikuiseksi asti, ja meni naimisiin Edward Bushelin, kuningatar Anna Tanskalaisen hovin jäsenen kanssa, mutta todisteita asiasta ei ole.


title: Mary Seymour

text: Maryn on myös uskottu muuttaneen Wexfordiin, Irlantiin, ja kasvaneen protestanttisen perheen, Hartien huomassa, jolla oli jonkinlaisia yhteyksiä Thomas Seymouriin.


title: Mary Seymour

text: Vinoneliön muotoisen sormuksen, johon oli kaiverrettu ""What I have I hold"" eli (vapaa suomennos) ""Mitä minulla on minä pitelen"" uskotaan olleen aikainen lahja Thomakselle hänen veljeltään Edwardilta ja sen on uskottu kulkeneen jälkeläiseltä jälkeläiselle Seymour-Hart -suvussa ainakin vuoteen 1927 asti.


title: Mary Seymour

text: Kuvitteellinen tarina "The Red Queen's Daughter", kirjoittaja Jacqueline Kolosov, keskittyy Mary Seymouriin, ja spekuloi elämää, jonka aikana hän ei koskaan mennyt naimisiin ja hänestä tuli kuningatar Elisabet I:n hovinainen.


title: Flo Rida

text: Flo Rida (oikealta nimeltään Tramar Dillard; s. 16. syyskuuta 1979 Carol City, Florida) on yhdysvaltalainen rap-artisti. Hän nousi julkisuuteen esikoissinglellään "Low". Flo Ridan debyyttialbumi "Mail on Sunday" julkaistiin Yhdysvalloissa 18. maaliskuuta 2008. Toinen albumi "R.O.O.T.S." julkaistiin keväällä 2009.


title: Flo Rida

text: Flo Rida, oikealta nimeltään Tramar Dillard, syntyi 16. syyskuuta 1979 Tampassa, Yhdysvalloissa. Teini-ikäisenä hän työskenteli paikallisen 2 Live Crew -hip hop yhtyeen kanssa. Flo Ridalla oli myös oma hip hop -ryhmänsä Groundhoggz, johon kuului hänen lisäkseen hänen ystäviään.


title: Flo Rida

text: Muutaman vuoden taistelun jälkeen, saatuaan sopimuksen levy-yhtiö Atlantic Recordsin kanssa, hän julkaisi läpimurtohittinsä ”Low”. Singlellä vieraili R&B-laulaja T-Pain. ”Low” oli yksi vuoden 2008 soitetuimmista rap-kappaleista ja se myi viisinkertaista platinaa. Se sijoittui myös kärkipaikoille useiden maiden listoilla. ”Low” on soinut myös muun muassa elokuvissa "Step Up 2" ja "Tropic Thunder". Flo Ridan debyyttialbumi "Mail on Sunday" julkaistiin Yhdysvalloissa 18. maaliskuuta 2008 ja albumilta julkaistiin myös ”Elevator”-niminen single, jolla vieraili supertuottaja Timbaland. Timbaland oli myös tuottanut kyseisen kappaleen. Kolmas albumilta julkaistu single oli nimeltään ”In the Ayer”. Tällä singlellä vieraili ja sen tuotannosta vastasi The Black Eyed Peas -yhtyeen will.i.am.


title: Flo Rida

text: Albumin julkaisun jälkeen Flo Rida vieraili useiden eri artistien kappaleilla, kuten DJ Lazin ”Move Shake Drop”, Michelle Williamsin ”We Brake the Dawn” -kappaleen remixversio, Madonnan ”4 Minutes” -remix ja Rick Rossin ”Speedin’” -remix. Flo Rida vieraili myös DJ Khaledin "We Global" ja Lady Gagan "The Fame" -albumeilla. Flo Rida esiintyi myös "Tanssi jos osaat" -ohjelmassa.


title: Flo Rida

text: Flo Ridan toinen studioalbumi "R.O.O.T.S." julkaistiin 31. maaliskuuta 2009. Sen ensimmäinen single ”Right Round” nousi hetkessä listojen kärkeen ympäri maailman. Flo Rida rikkoi kappaleellaan digitaalisen musiikkimyynnin ennätyksen, kun sitä myytiin viikossa 636 000 kappaletta. Albumin muut singlet olivat ”Shone” (feat. Pleasure P), ”Sugar” (feat. Wynter Gordon), ”Jump” (feat. Nelly Furtado) ja ”Be on You” (feat. Ne-Yo).


title: Flo Rida

text: Flo Ridan single ”Club Can’t Handle Me” tehtiin "Step Up 3D" -elokuvaa varten. Singlellä vieraili David Guetta.


title: Seppo Heikki Salonen

text: Seppo Heikki Ilmari Salonen (s. 27. maaliskuuta 1938) on toimittaja. Hän on työskennellyt toimittajana Yleisradiossa ja päätoimittajana Suomen Sosialidemokraatti -lehdessä sekä vapaana toimittajana.


title: Seppo Heikki Salonen

text: Seppo Heikki Salonen syntyi Helsingissä. Hän on naimisissa Helsingin yliopiston mikrobiologian professorin Mirja Salkinoja-Salosen kanssa. Heillä on kolme lasta: Maj (van Dijk, s. 1970), Salli (s. 1973) ja Hanna (s. 1975). Sotilasarvoltaan Salonen on luutnantti. Puoluekannaltaan hän on sosialidemokraatti.


title: Seppo Heikki Salonen

text: Salosen Riihimäellä myymälänhoitajana työskennellyt isä kaatui talvisodassa Kollaan taisteluissa maaliskuun alussa 1940. Äiti muutti kahden poikansa kanssa Rovaniemelle, jossa Seppo Heikki eli lapsuutensa ja kävi koulunsa.


title: Seppo Heikki Salonen

text: Salonen, Luonto-Liiton aktiivi, alkoi ylioppilaaksi tultuaan opiskella Helsingin yliopistossa luonnontieteitä, mutta siirtyi myöhemmin valtiotieteelliseen tiedekuntaan. Opiskeluaikanaan Salosella oli luottamustoimia muun muassa Pohjois-Pohjalaisessa Osakunnassa, Helsingin yliopiston ylioppilaskunnassa ja Suomen ylioppilaskuntien liitossa. Hän ajoi erityisesti opiskelijoiden asunto-olojen parantamista.


title: Seppo Heikki Salonen

text: Toimittajauransa Salonen aloitti 1957 Yleisradiossa. Vuosina 1960–65 hän työskenteli Lapin maakuntaliitolle. Vuonna 1967 Salonen oli Suomen itsenäisyyden juhlavuoden neuvottelukunnan tiedotussihteeri.


title: Seppo Heikki Salonen

text: Vuosina 1970–76 Salonen oli TV 2:n ajankohtaistoimituksen poliittinen toimittaja ja Ajankohtaisen kakkosen ensimmäisiä hahmoja. Ajankohtaisen kakkosen työryhmän jäsenenä hän sai 1971 Valtion tiedonjulkistamispalkinnon. Yleisradion tv-uutisten toimittajana Salonen vaikutti 1976–79. Hän toimi myös Radio- ja televisiotoimittajien liitossa asiamiehenä, pääluottamusmiehenä ja puheenjohtajana.


title: Seppo Heikki Salonen

text: Vuonna 1979 Salonen kutsuttiin Suomen Sosialidemokraatin toiseksi päätoimittajaksi, ja vastaavana päätoimittajana hän oli 1984–88. Toimittuaan pari vuotta vapaana toimittajana Salonen palasi 1990 Yleisradioon, jossa vaikutti tiedotusjohtajana 1990–94 ja pääjohtajan erityisavustajana 1994–2001.


title: Seppo Heikki Salonen

text: Televisiosarjassa Sodan ja rauhan miehet Salonen esitti Urho Kekkosta.


title: Seppo Heikki Salonen

text: Seppo Heikki Salonen on toiminut Psoriasisliiton puheenjohtajana 1995–2004 ja EUROPSO:n (Euroopan psoriaatikkojen liiton) puheenjohtajana 2001–2004. Valtion tiedonjulkistamispalkinnon lisäksi hän on saanut Unto Miettisen plaketin 1979 ja Paasio-mitalin 2001.


title: Kootut levyt osa 3 (Olavi Virta)

text: Kootut levyt osa 3 on vuonna 1993 julkaistu Olavi Virran kokoelmalevy, johon on koottu hänen levytyksensä vuosilta 1945–1948.


title: Kootut levyt osa 4 (Olavi Virta)

text: Kootut levyt osa 4 on vuonna 1993 julkaistu Olavi Virran kokoelmalevy, johon on koottu hänen levytyksensä vuosilta 1948–1950.


title: Kootut levyt osa 5 (Olavi Virta)

text: Kootut levyt osa 5 on vuonna 1993 julkaistu Olavi Virran kokoelmalevy, johon on koottu hänen levytyksensä vuodelta 1950.


title: Håkan Brunberg

text: Karl Håkan Brunberg (8. toukokuuta 1905 Helsinki – 25. huhtikuuta 1978 Helsinki) oli suomalainen taidemaalari. Brunberg tunnetaan erityisesti naivistisista Helsingin kaupunkimaisemien kuvauksista, etenkin Kauppatorin ja Kappelin tienoilta. Muita hänen aiheitaan olivat muun muassa tulipalot sekä elämää kihisevä ja kuhiseva paratiisi. Brunberg pilkkasi joissakin töissään sotaa niin maalla kuin merelläkin ja toi myös poliitista kantaansa esille maalauksillaan luokkahuoneista. Brunbergin maalausten pohjana olivat usein myytit, onnettomuudet ja kaipuu. Taiteilija toimi maalauksisaan tarinankertojana ja hänen tarinansa polveilivatkin edelleen aina uusiin tarinoihin.


title: Håkan Brunberg

text: Varsinaisen uransa Brunberg loi Espoon ensimmäisenä päätoimisena palopäällikkönä vuosina 1937–1953. Naivististen maalausten lisäksi Brunberg maalasi myös muotokuvia, esimerkiksi arkkiatri Nils Oker-Blomista (Nylands nationin kokoelma). Hänen naivistisia töitään oli esillä Amos Andersonin taidemuseoon kootussa näyttelyssä vuonna 2005.


title: Caruso

text: Caruso voi tarkoittaa seuraavia asioita:


title: Liittoutuneiden 1. laskuvarjoarmeija

text: Liittoutuneiden 1. laskuvarjoarmeija oli liittoutuneiden joukkojen yhtymä Luoteis-Euroopassa toisessa maailmansodassa 1944–1945. Se oli historian suurin maahanlaskujoukko-osasto.


title: Liittoutuneiden 1. laskuvarjoarmeija

text: Liittoutuneiden 1. laskuvarjoarmeija muodostettiin 2. elokuuta 1944 ja sen komentajaksi määrättiin Yhdysvaltain armeijan ilmavoimien kenraaliluutnantti Lewis H. Brereton ja hänen apulaiskomentajanaan oli brittiläinen kenraaliluutnantti Frederick Browning, jonka seuraaja tammikuusta 1945 oli brittiläinen kenraaliluutnantti Richard Gale.


title: Liittoutuneiden 1. laskuvarjoarmeija

text: Laskuvarjoarmeijaan liitettiin:


title: Liittoutuneiden 1. laskuvarjoarmeija

text: Kolme armeijaan liitettävistä divisioonista (82., 101. ja 6.) osallistuivat Normadian maihinnousuun, mutta armeija muodostettiin vasta maihinnousun jälkeen.


title: Liittoutuneiden 1. laskuvarjoarmeija

text: Armeijan ensimmäinen ja tunnetuin taistelutehtävä oli Operaatio Market Garden syyskuussa 1944, johon osallistuivat brittiläinen 1., Yhdysvaltain 82. ja 101. divisioonat sekä puolalainen 1. erillinen laskuvarjoprikaati. Joukot tiputettiin Alankomaihin osana suunnitelmaa kiertää Siegfried-linja, ylittää Rein ja tunkeutua Saksaan.


title: Liittoutuneiden 1. laskuvarjoarmeija

text: Armeijan yksiköitä (82., 101. ja 6. divisioona) otti osaa Ardennien taisteluun, mutta ilman maahanlaskuja.


title: Liittoutuneiden 1. laskuvarjoarmeija

text: Seuraava ja viimeinen maahanlaskuoperaatio, johon armeija osallistui, oli Operaatio Varsity, jossa brittiläinen 6. divisioona ja Yhdysvaltain 17. divisioona laskeutuivat Saksaan tukemaan Reinin ylitystä.


title: Seven Kingdoms

text: Seven Kingdoms (ennen Angelisc Enterprises) on pieni englantilainen levy-yhtiö, joka perustettiin 2005. Yhtiön omistavat veljekset Athelstan ja Wulfstan, jotka ovat Forefather yhtyeen jäsenet.


title: Seven Kingdoms

text: Levy-yhtiö on julkaissut kaksi albumia:


title: Hilkka Kinnunen

text: Hilkka Terttu Annikki Kinnunen (s. 19. maaliskuuta 1925 Viipuri) on suomalainen näyttelijä ja sopraanolaulaja, joka perusti Operettiteatterin vuonna 1959. Hän johti Operettiteatteria pitkään ja toimi usein jopa pääosia esittävänä primadonnana.


title: Hilkka Kinnunen

text: Aino Kukkonen toimitti WSOY:lle Kinnusen elämää käsittelevän kirjan tämän 80-vuotispäivän yhteydessä 2005.


title: Hilkka Kinnunen

text: Kinnunen esiintyi jo Operettiteatteria edeltäneenä aikana useissa kotimaisissa elokuvissa, joiden joukossa on muun muassa "Huhtikuu tulee" (1953). Hilkka Kinnunen oli naimisissa näyttelijä Ekke Hämäläisen kanssa.


title: Hilkka Kinnunen

text: Tasavallan Presidentti Tarja Halonen myönsi vuonna 2010 teatterinjohtaja Hilkka Kinnuselle teatterineuvoksen arvonimen hänen saavutuksistaan suomalaisen musiikkiteatterin hyväksi.


title: Louis-James-Alfred Lefébure-Wély

text: Louis-James-Alfred Lefébure-Wély (13. marraskuuta 1817 Pariisi – 31. joulukuuta 1869 Pariisi) oli ranskalainen urkuri ja säveltäjä. Hän sijaisti 8-vuotiaasta alkaen isäänsä Pariisin Saint-Rochin urkuparvella ja seurasi tätä myöhemmin kirkon urkurina. Saint-Rochista Lefébure-Wély siirtyi 1846 La Madeleinen urkuriksi. Tässä tehtävässä hän soitti muun muassa Frédéric Chopinin hautajaisissa. Léfébure-Wély jäi vapaaksi säveltäjäksi 1857, mutta otti ystävänsä urkujenrakentaja Aristide Cavaillé-Collin toiveesta 1863 vastaan paikan Saint-Sulpicen pääurkurina Cavaillé-Collin saatua vastikään valmiiksi kirkon urut, jotka olivat Ranskan suurimmat.


title: Louis-James-Alfred Lefébure-Wély

text: Lefébure-Wély sävelsi muun muassa oopperan, kantaatteja, messuja ja pianomusiikkia, mutta ennen kaikkea hänet muistetaan urkuteoksistaan. Ne olivat usein syntyneet hänen messussa improvisoimistaan sävelmistä, jotka hän sittemmin kirjoitti muistiin. Hänen teoksiaan on myöhemmin moitittu paikoin liian kepeiksi, mutta on muistettava, että suurena urkuvirtuoosina pidetty Lefébure-Wély samoin kuin hänen ajan hengelle uskolliset improvisaationsa ja sävellyksensä olivat niin papiston kuin seurakuntalaisten suuresti arvostamia. Saint-Sulpicen kirkkoherra erityisesti toivoi improvisaatioiden tallentamista kirjoitettuina.


title: Louis-James-Alfred Lefébure-Wély

text: Saint-Sulpicen pääurkurin tehtävässä Lefébure-Wély toimi kuolemaansa asti. Hän menehtyi yllättäen uudenvuodenaattona 1869, jolloin Cavaillé-Coll, varmistaakseen urkunsa säilymisen osaavan urkurin käsissä, sai nopealla toiminnallaan ja arvovallallaan hankittua tuolloin La Madeleinessa Saint-Saënsin assistenttina työskennelleen Charles-Marie Widorin Lefébure-Wélyn paikalle ennen kuin virkaa ehdittiin oikeastaan edes panna hakuun. Widorin oli määrä hoitaa tointa väliaikaisesti, mutta asian unohduttua hän hallitsi Saint-Sulpicen urkuparvea lopulta yli 60 vuoden ajan.


title: Pariisi–Roubaix 2008

text: Pariisi–Roubaix 2008 oli järjestyksessään 106. Pariisi–Roubaix-pyöräilykilpailu. Se järjestettiin 13. huhtikuuta 2008 Compiègne'sta Roubaix'hin. 259 kilometrin reitillä oli kaikkiaan 28 mukulakiviosuutta. Tom Boonen voitti kilpailun toisen kerran urallaan.


title: Pariisi–Roubaix 2008

text: Vajaan sadan kilometrin ajon jälkeen, ennen ensimmäisen mukulakiviosuuden alkua, Matthé Pronk (Cycle Collstrop), Jan Kuyckx (Landbouwkrediet) ja Aleksandr Serov (Tinkoff) olivat minuutin pääjoukon edellä. 60 kilometriä myöhemmin kolmikko oli kasvattanut eron 6 minuuttiin. Team CSC lisäsi vauhtia mukulakivisektorilla numero 19 aiheuttaen pääjoukon jakautumisen. Kilpailun ennakkosuosikkeihin kuuluneet Juan Antonio Flecha ja Filippo Pozzato joutuivat kolarisumaan juuri ennen kuuluisaa Arenbergin metsäosuutta pudoten kärkiryhmästä.


title: Pariisi–Roubaix 2008

text: Arenbergin jälkeen pääjoukosta irtautui noin 30 ajajan ryhmä, johon kuuluivat muun muassa Tom Boonen, Stuart O'Grady, Fabian Cancellara, George Hincapie ja Roger Hammond. Flecha ja Pozzato olivat 85 kilometriä ennen maalia yli minuutin muita ennakkosuosikkeja perässä. Sektorin 14 jälkeen, 70 kilometriä maalista Flecha kuitenkin saavutti muut suosikit, samoin Pozzato muutamaa kilometriä myöhemmin. George Hincapie putosi 22 miehen kärkiryhmästä takarengasongelmien vuoksi 55 kilometriä ennen maalia.


title: Pariisi–Roubaix 2008

text: 50 kilometriä ennen maalia kärkeen oli muodostunut kahdeksan ajajan ryhmä, johon kuuluivat kolmen edellisvuoden voittajat Stuart O'Grady, Fabian Cancellara ja Tom Boonen, viikkoa aiemmin Flanderin ympäriajon voittanut Stijn Devolder, Silence-Lotto-tallin kapteeni Leif Hoste ja tallitoverinsa Johan Van Summeren, edellisvuoden Flanderin ympäriajon voittaja Alessandro Ballan sekä yllätysnimi Martijn Maaskant Slipstream-Chipotle -tallista. "Mons-en-Pévèle"'n mukulakiviosuudella, 47 kilometriä maalista, Devolder irtautui kärkiryhmästä saaden kahta kilometriä myöhemmin seurakseen O'Gradyn. 40 kilometriä ennen maalia Cancellara, Boonen, Hoste, Ballan ja Maaskant tavoittivat heidät – sen sijaan Van Summeren oli pudonnut ryhmästä. Pääjoukko oli puolitoista minuuttia kärkiryhmää jäljessä.


title: Pariisi–Roubaix 2008

text: Moulin-de-Vertain'in mukulakivisektorilla 35 kilometriä maalista kärkiryhmään kuuluivat enää Boonen, Cancellara ja Ballan. Kahdeksan kilometriä myöhemmin he olivat jo 55 sekuntia takaa-ajajia edellä. Kärkiryhmä pysyi yhdessä Roubaix'n velodromille saakka, jossa Ballan veti ryhmää ennen Cancellaraa ja Boonenia. Maailman parhaimpiin kirimiehiin kuuluva Boonen irtosi lopussa selvään voittoon ennen Cancellaraa ja Ballania. Kyseessä oli hänen toinen voittonsa Pariisi–Roubaix'ssa. Ensimmäisen vuoden ammattilainen Martijn Maaskant sijoittui yllättäen neljänneksi.


title: Paul Palmer

text: Paul Rory Palmer (18. lokakuuta 1974 Lincoln, Lincolnshire) on englantilainen entinen uimari ja olympiamitalisti. Hän voitti vuonna 1996 Atlantan olympialaisissa hopeaa 400 metrin vapaauinnissa.Hän voitti uransa aikana kolme Euroopan mestaruutta sekä yhteensä kuusi mitalia MM-kilpailuissa. Uransa aikana häntä valmensi monia muitakin brittihuippuja valmentanut Ian Turner.


title: Runaway (Bon Jovin kappale)

text: Runaway on vuonna 1983 julkaistu kappale, jonka ovat säveltäneet Jon Bon Jovi ja George Karak vuonna 1980. Kappale voitti newjerseyläisen radioaseman WAPP 103.5FM kilpailun, jossa etsittiin parasta, vielä vailla levytyssopimusta olevaa yhtyettä. Kilpailuvoiton myötä ”Runaway” otettiin mukaan kilpailun kokoelmalevylle, ja siitä tuli kesän 1983 hitti.


title: Runaway (Bon Jovin kappale)

text: ”Runawayn” menestys poiki Jon Bon Joville levytyssopimuksen Polygramin kanssa ja hän perusti yhtyeensä Bon Jovin hyödyntääkseen kappaleen suosiota. ”Runawayn” soittava yhtye ei kuitenkaan ole Bon Jovi, vaan koostuu useista kokeneista studiomuusikoista (”The All Star Review”). Vuonna 1982 Power Station -studioilla äänitetyllä kappaleella soittavat Frankie La Roca (rummut), Hugh McDonald (basso), Tim Pierce (kitara) ja Roy Bittan (koskettimet). Kappaleen kosketinsoitinriffin on säveltänyt Mick Seeley, joka soitti Jon Bon Jovin aiemmassa yhtyeessä John Bongiovi and the Wild One’s ja myöhemmin Southside Johnny & The Asbury Jukesissa. Roy Bittan on tullut tunnetuksi muun muassa Bruce Springsteen & The E Street Bandista ja Hugh McDonald liittyi vuonna 1994 Bon Joviin epävirallisena jäsenenä.


title: Runaway (Bon Jovin kappale)

text: ”Runaway” löytyy myös Bon Jovi -yhtyeen ensimmäiseltä, "Bon Joviksi" nimetyltä levyltä, joka julkaistiin vuonna 1984. Kappale julkaistiin myös singlenä, joka nousi 39. sijalle Billboardin Hot 100 -listalla alkuvuodesta 1984 ja oli Bon Jovin ensimmäinen Top 40 -single.UK Vinyyli, 7", Single


title: Runaway

text: Runaway, Runaways tai Run Away voi tarkoittaa ainakin seuraavia:


title: Paul Kipkoech

text: Paul Kipkoech (6. tammikuuta 1963 Kapsabet, Kenia – 13. maaliskuuta 1995 Eldoret) oli kenialainen yleisurheilija, joka kilpaili kestävyysjuoksussa. Hän voitti maailmanmestaruuden 10 000 metrin juoksussa Roomassa 1987. 5 000 metrin juoksussa hän sijoittui yhdeksänneksi Helsingin MM-kisoissa 1983 ja viidenneksi Los Angelesin olympialaisissa 1984. Maastojuoksun MM-kilpailuissa hän sijoittui henkilökohtaisessa kilpailussa hopealle vuosina 1985, 1987 ja 1988 ja lisäksi saavutti joukkuekilpailussa Kenian joukkueessa neljä kultaa, yhden hopean ja yhden pronssin.


title: Paul Kipkoech

text: Kipkoech kuoli Eldoretin sairaalassa vuonna 1995, vain 32 vuoden ikäisenä.


title: Kyla Cole

text: Martina Jacová, taiteilijanimeltään Kyla Cole (s. 10. marraskuuta 1978) on slovakialainen pornomalli. Hänet valittiin maaliskuussa 2000 "Penthousen" "Pet of the Monthiksi". Lisäksi hän on esiintynyt muun muassa "Playboyn" kuvissa.


title: Kyla Cole

text: Cole ilmoitti aikaisemmin olevansa seksuaaliselta suuntautumiseltaan bi, mutta 2010 hän oikaisi asian ilmoittamalla tämän olleen mainoskikka uransa alkuaikoina. Hän juonsi kotimaassaan Markíza-kanavalla "Láskanie"-show'ta vuosina 2003–2004.


title: Sävel ja sanat

text: Sävel ja sanat ("Music and Lyrics") on romanttinen komedia, jonka pääosissa näyttelevät Hugh Grant ja Drew Barrymore. Elokuvan ideana on, että 80-luvun ei suosittua pop-tähteä pyydetään tekemään romanttinen laulu uudelle teinilaulajalle. Hän tajuaa, että jos hän haluaa tehdä romanttisen laulun, hänen täytyy itse rakastua.


title: Frank Emmelmann

text: Frank Emmelmann (s. 15. syyskuuta 1961 Schneidlingen) on itäsaksalainen yleisurheilija, joka kilpaili pikajuoksussa. Hän voitti urallaan neljä mitalia EM-kisoissa: yhden kultaa, kaksi hopeaa ja yhden pronssia.


title: Frank Emmelmann

text: Emmelmannin ennätys 100 metrin juoksussa on vuonna 1985 juostu 10,06 sekuntia ja 200 metrin juoksussa samana vuonna juostu 20,23 . Molemmat ajat olivat pitkään Saksan ennätyksiä. Sadan metrin ennätyksen rikkoi Julian Reus vuonna 2014 ajalla 10,05 s ja 200 metrillä Tobias Unger vuonna 2005 ajalla 20,20 s.


title: Frank Emmelmann

text: Emmelmann on naimisissa Kirsten Emmelmannin kanssa. Myös Kirsten oli pikajuoksija.


title: Ko San

text: Ko San (s. 19. lokakuuta 1976) on eteläkorealainen avaruustutkija.


title: Ko San

text: Yhteensä noin 32 000 eteläkorealaista oli ilmoittautunut vapaaehtoiseksi Etelä-Korean ensimmäiselle avaruuslennolle. Ko oli yksi kahdesta 25. joulukuuta 2006 valitusta finalistista Korean astronauttiohjelmassa; toinen oli Yi So-yeon. Ko valittiin tehtävään, mutta hän joutui myöhemmin luopumaan asemastaan toistuvien sääntörikkomusten vuoksi. Varalla ollut Yi lensi avaruuteen kahden kosmonautin kanssa.


title: Mike Joyce

text: Mike Joyce (oikealta nimeltään Michael Joyce, 1. kesäkuuta 1963, Manchester, Englanti) on englantilainen rumpali, joka tuli tunnetuksi The Smiths -yhtyeestä.


title: Mike Joyce

text: Joyce aloitti rumpalina manchesterilaisessa punkyhtyeessä The Hoax vuonna 1979 ja yhtyeen julkaistua kaksi singleä, hän siirtyi seuraavana vuonna irlantilaiseen Victimiin. Hän oli The Smithsin rumpali yhtyeen koko uran ajan.


title: Mike Joyce

text: The Smithsin lopettamisen jälkeen Joyce soitti Sinéad O'Connorin ja Smiths-basisti Andy Rourken kanssa. Hän jatkoi yhteistyötään Morrisseyn kanssa tämän soolouralla ja soitti kahdella hänen singlellään, ""The Last Of The Famous International Playboys"" ja ""Interesting Drug"".


title: Mike Joyce

text: 1990-luvulla hän teki yhteistyötä myös omien idoliensa parissa. Hän oli kiertueella yhtyeen Buzzcocks kanssa ja he myös äänittivät yhdessä singlen. Joyce teki yhteistyötä myös Julian Copen, Public Image Limitedin, John Lydonin, John McGeochin, P.P. Arnoldin ja Pete Wylien kanssa.


title: Mike Joyce

text: Vuonna 1998 hän jatkoi jälleen yhteistyötä Andy Rourken kanssa Aziz Ibrahimin kutsuttua heidät esiintymään levylleen. Joyce soittaa edelleen Azizin kanssa. Vuonna 2000 Joyce ja Rourke perustivat yhdessä Paul "Bonehead" Arthursin kanssa Moondog One -yhtyeen. Näiden lisäksi hän soittaa yhtyeessä Vinny Peculiar.


title: Laktonit

text: Laktoni on orgaanisessa kemiassa syklinen (rengasrakenteinen) esteri. Laktonirengas muodostuu hydroksihapon alkoholiryhmän kondensoituessa karboksyylihapporyhmän kanssa. Viiden ja kuuden rengasatomin sisältävät laktonit ovat kaikkein pysyvimpiä (gamma- ja delta-laktonit).


title: Laktonit

text: Laktonirengas esiityy monissa luonnonaineissa ja lääkeaineissa. Mm. lääkeaine simvastatiini on inaktiivinen laktoni, joka elimistössä hydrolysoituu vastaavaksi betahydroksihapoksi, joka on elimistössä aktiivinen HMG-CoA -reduktaasin estäjä. Gammabutyrolaktoni (GBL, lakka) on rakenteeltaan keskushermoston toimintaa lamauttavan gammahydroksivoihapon (GHB, gamma) laktoni.


title: Asu (mineralogia)

text: Asu on mineralogiassa käytetty termi, joka kuvaa mineraalin kiteiden ulottuvuuksia suhteessa toisiinsa. Mineraalin asu riippuu sen kiderakenteesta. Asu voi olla esimerkiksi rakeinen, kuituinen, sälöinen, suomuinen tai massamainen. Asu on rakeinen, mikäli mineraalin ulottuvuudet ovat samat joka suuntaan, jos mineraalin jokin ulottuvuus on selvästi muita pidempi, asu on sälöinen, neulamainen tai kuituinen, suomuinen asu on niillä mineraaleilla, joilla kaksi ulottuvuutta on selvästi kolmatta pidempiä. Massamainen asu tarkoittaa sitä, että mineraalin rakeet ovat niin pieniä, että niitä ei voi erottaa toisistaan paljain silmin.


title: Ferrari F1 643

text:
Ferrari F1 643 on Formula 1-auto, jota Ferrari-talli käytti Formula 1-kaudella 1991. Auto debytoi Ranskan Grand Prix:ssä, ja autossa vaikutti olevan potentiaalia huippuautoksi. Alain Prost ajoi aika-ajoissa eturiviin ja oli kilpailussa Nigel Mansellin Williams FW14:n jälkeen toinen, ja jatko vaikutti lupaavalta. Lupaavan alun jälkeen tulokset kuitenkin heikkenivät, ja huonot tulokset olivat lopulta osasyy Prostin ja Ferrarin välirikkoon. Prost vertasi myöhemmin 643:n ajo-ominaisuuksia kuorma-autoon.
Auto saavutti 55.5 pistettä, 8 palkintopallisijoitusta ja oli kolmas valmistajien mestaruussarjassa.


title: Laktaamit

text: Laktaami on orgaanisessa kemiassa syklinen (rengasrakenteinen) amidi. Laktaamin nimen edessä oleva kreikkalainen kirjain ilmaisee renkaan koon: β-laktaami (4-jäseninen), γ-laktaami (5-jäseninen), δ-laktaami (6-jäseninen rengas).


title: Max Oker-Blom

text: Maximilian (Max) Ernst Gustaf Oker-Blom (5. toukokuuta 1863 Helsinki – 10. lokakuuta 1917 Helsinki) oli suomalainen hygienian professori ja lääketieteen uranuurtajia Suomessa. Oker-Blom toi keskieurooppalaisen kouluhygienian opit Suomeen ja hänet nimitettiin Helsingin ensimmäiseksi koululääkäriksi 1905.


title: Max Oker-Blom

text: Oker-Blom kirjoitti paljon myös siveellisyydestä, lääkärin etiikasta sekä alkoholin haittavaikutuksista. Hän oli valistunut ja halusi levittää tietoa nuoren kansakunnan parhaaksi ja julkaisi muun muassa paljon huomiota herättäneitä nuorille suunnattuja seksuaalivalistusoppaita, sekä pojille että tytöille. Oker-Blom oli Suomen lääkäriliiton ensimmäinen puheenjohtaja 1910–1917.


title: Max Oker-Blom

text: Max Oker-Blomin vanhemmat olivat kenraali Christian Teodor Oker-Blom ja Julia Maria Lovisa Böckelman. Oker-Blomin suku oli aatelinen ja perhe voimakkaan suomalaismielinen. Kenraali Oker-Blom kuului senaattorina ollessaan Yrjö-Koskisen vankimpiin tukijoihin Suomalaisessa Puolueessa. Max Oker-Blomin kotikieli oli kuitenkin ruotsi, mutta hän kirjoitti myös suomeksi ja hänen teoksiaan on sittemmin käännetty jopa 11 kielelle. Hänen setänsä oli lääkäri.


title: Max Oker-Blom

text: Oker-Blom kirjoitti ylioppilaaksi 1883, valmistui filososian kandidaatiksi 1885 ja maisteriksi 1886 sekä lääketieteen kandidaatiksi 1887 ja lisensiaatiksi 1891. Hän työskenteli sen jälkeen kaksi vuotta Mäntyharjun kunnanlääkärinä ja 1893 alkaen Lappeenrannassa kaupungin, työvankilan, kylpylaitoksen ja Kaukaan tehtaan lääkärinä. Hän opiskeli bakteriologiaa Wienissä, Berliinissä, Wiesbadenissa ja Innsbruckissa sekä fysikaalista kemiaa Leipzigissa. Vuonna 1898 Oker-Blom väitteli tohtoriksi aiheenaan "Experimentelle Untersuchungen über das unter Einwirkung des konstanten elektrischen Stromes stattfindende Eindringen von medikamentösen Stoffen in den Thierkörper". Väiteltyään Oker-Blom jatkoi lääkärintoimensa ohella tutkimustyötä laboratoriossaan Lappeenrannassa. Hän siirtyi kuitenkin Helsinkiin professori Laitisen laboratorioassistentiksi ja avasi yksityisklinikan saadakseen lisätuloja.


title: Max Oker-Blom

text: Vuonna 1901 Oker-Blomille myönnettiin fysiologian dosentuuri Helsingin yliopistossa ja täten hän pääsi suurempiin tutkijapiireihin. Oker-Blomille myönnettiin dosentuuri, koska hieman aikaisemmin hänelle oli myönnetty Die Physikalisch- Oekonomische Gesellschaft -palkinto Königsbergissä, jonka yliopistolla oli rikkaat perinteet fysiologisen tutkimuksen saralla. Lappeenrannassa Oker-Blom oli aloittanut artikkelisarjan fysikaalisesta kemiasta ja palkinto myönnettiin hänen neljännestä artikkelistaan. Muutettuaan Helsinkiin hän jatkoi artikkeleiden kirjoittamista ja yhteensä kertyi kymmenen artikkelin sarja eläinten nesteistä ja kudoksista fysikaalis-kemiallisissa olosuhteissa.


title: Max Oker-Blom

text: Tarve löytää uusia tulonlähteitä, kun lääkärinvastaanotolla ei käynyt riittävästi asiakkaita, johti siihen, että Oker-Blom julkaisi ensimmäisen yleistieteellisen kirjansa sekä alkoi luennoida terveydestä ja kasvatuksesta. 1900-luvun alussa häntä alkoi kiinnostaa väestön siveellinen kunto ja hän alkoi kirjoittaa seksuaalihygieniasta valistuskirjoituksia, jotka oli tarkoitettu eri-ikäisille tytöille ja pojille sekä heidän vanhemmilleen ja kasvattajilleen. Tunnetuimmaksi muodostui 1903 ilmestynyt kirja nimeltä "Hos Morbror Doktorn på landet", joka suomennettiin nimellä "Mitä Martta sai oppia tohtori-enon luona maalla". Se käännettiin jo vuoteen 1910 mennessä yhdeksälle muulle kielelle ja kaikkiaan siitä ilmestyi 18 painoksena. Vuosina 1904–1909 Oker-Blomilta ilmestyi lisää seksuaalivalistusoppaita ja hän toi seksuaalivalistuksen myös kouluihin taistellakseen sukupuolitauteja vastaan. Teoksissaan hän kehotti nuoria seksuaaliseen pidättyvyyteen ja muistutti, että sukuvietin tyydyttäminen oli mahdollista vain avioliitossa. Teoksia pidettiin kuitenkin vaarallisina nuorisolle ja viranhauissa Oker-Blomia arvosteltiin myös painottumisesta liiaksi populääreihin teoksiin tieteellisen tutkimuksen sijaan.


title: Max Oker-Blom

text: Samaan aikaan kansanvalistustyönsä ohessa Oker-Blom suuntasi tieteellisen kiinnostuksensa hygieniatutkimukseen ja -tieteeseen. Vuonna 1903 hänet nimitettiin hygienialaboratorion assistentiksi. Yhteys yliopistoon säilyi fysiologian dosentuurin ansiosta, dosentuurin nimi muutettiin vuonna 1909 Oker-Blomin pyynnöstä hygienian dosentuuriksi. Vuonna 1914 Oker-Blom nimitettiin hygienian professoriksi. 1910-luvulla hän kiinnostui keuhkotaudin torjumisesta, sillä oli sairastanut sitä itsekin.


title: Max Oker-Blom

text: Oker-Blom toimi 1905–1915 Helsingin ensimmäisenä koululääkärinä. Ensimmäisessä lääkärintarkastuksessaan hän havaitsi enemmistön koululaisista olevan aliravittuja. Tilanteen parantamiseksi kansakouluihi järjestettiin myöhemmin yleinen kouluruokailu.


title: Max Oker-Blom

text: Oker-Blom oli aktiivinen kansalainen, jolla oli paljon yhteiskunnallisia luottamustehtäviä. Hän oli 1896–1901 Lappeenrannan ja 1904–1906 Helsingin kaupunginvaltuuston jäsen sekä aatelissukunsa edustajana säätyvaltiopäivillä 1899–1906. Hän opetti useiden vuosien ajan Helsingin teknillisessä korkeakoulussa hygieniaoppia.


title: Max Oker-Blom

text: Oker-Blomin jämäkkä mielipide oli, että lääkärinammatti oli kutsumus. Oman toimintansa hän perusti kokonaisvaltaiselle yhteiskuntanäkemykselle. Hänen tavoitteensa ja mielipiteensä perustuivat hänen omiin ammattikokemuksiinsa mutta myös fennomaanis-nationalistiseen koti-ihanteeseen ja sen hygieniaan.


title: Max Oker-Blom

text: Oker-Blom oli ollut hyvin tietoinen lääkärin eettisestä vastuusta lääkärinä toimiessaan. Hän palasi tähän aiheeseen vuonna 1911 kirjassaan lääkärin etiikasta. Yhteiskunnallisesta näkökulmasta oli yksilön terveys ratkaisevan tärkeä koko yhteiskunnan kehityksessä ja hyvinvoinnissa. Oker-Blomin lähtökohta oli yhteiskunnan hyvinvointi. Hänen mielestään lääkärit pystyivät huomioimaan tämän tehdessään eettisiä päätöksiä yksilöiden hoidossa. Lääkäri saattoi tällöin luottaa vain omaan vaistoonsa eikä päätösten pohjana toiminut evolutionaalinen, utilitaarinen tai teologinen näkemys.


title: Max Oker-Blom

text: Fennomaanisuuden mukaisesti perhe edusti yhteiskunnan peruspilaria. Oli tärkeää suojella ja vahvistaa tätä perusyksikköä. Nainen oli perheen perusta ja hänen tärkein tehtävänsä oli huolehtia perheestään. Oker-Blomin kirjoitukset seksuaalihygieniasta ja siveellisyydestä lisäsivät tietoisuutta sukupuolitaudeista ja kiinnittivät huomiota siihen, että avioliiton ulkopuoliset suhteet vaarantavat perheyhteyden. Valistustoiminta lisäsi nuorten tietoisuutta omasta ja muiden seksuaalisuudesta, mikä puolestaan oli hyödyksi puolisoa ja avioelämää mietittäessä.


title: Max Oker-Blom

text: Hygieniakysymyksistä tuli Euroopassa merkittäviä 1800-luvun lopulla. Ilmiö ei rajoittunut pelkästään sairaala- ja hoitoympäristöön. Koko yhteiskuntaan vaikutti taistelu epidemioita vastaan ja kansanterveyden parantaminen. Hygienianäkökulma nousi esiin myös pohdittaessa viemäri- ja jätteenkäsittelyratkaisuja, rakennussuunnittelua ja kansalaisvalistusta. Yleistieteellisten kirjoituksiensa ohessa Oker-Blom kehitti Helsingin kaupungin koululääkärin virassaan koulujen ja oppilaiden hygieniaa. Jokaisen oli huolehdittava omasta siisteydestään ja karaistava itseään tauteja vastaan.


title: Max Oker-Blom

text: Kieliriidan vuoksi Suomessa oli kaksi lääkäriliittoa, ruotsinkielinen Finska Läkaresällskapet sekä suomenkielinen Duodecim. Oker-Blom oli jäsen kummassakin liitossa ja edusti tavallaan kumpaakin kieliryhmää – hän oli saanut koulutuksensa ruotsiksi, jota puhuttiin myös kotona vaikka hänen vanhempansa olivat fennomaaneja. Kun alettiin suunnitella yhteistä lääkäriliittoa turvaamaan lääkärien etuja, osallistui Oker-Blom sääntöjen laadintaan ja hänet valittiin 1910 yksimielisesti Suomen lääkäriliiton ensimmäiseksi puheenjohtajaksi. Hän toimi tehtävässä kuolemaansa asti.


title: Max Oker-Blom

text: Suomen lääkäriliitto on jakanut vuodesta 2005 lääkäreille tai lääkäriorganisaatioille myönnettävää Max Oker-Blom -palkintoa, joka on arvoltaan 10 000 euroa.


title: Max Oker-Blom

text: Oker-Blom solmi avioliiton valtioneuvos Walleniuksen tyttären Anna Emilian kanssa vuonna 1890. Heidän ainoa lapsensa oli liikemiehenä vaikuttanut Edgar Oker-Blom. Tämän poika Nils Oker-Blom oli taas lääkäri ja ylsi akateemikoksi ja arkkiatriksi asti.


title: Lightbulb Sun

text:
Lightbulb Sun on brittiläisen progressiivisen rockyhtyeen Porcupine Treen kuudes studioalbumi, joka julkaistiin vuonna 2000.
The Minerva String Quartet:


title: Ferrari F1 642

text: Ferrari 642 on formula 1-auto, jota Ferrari-talli käytti kaudella 1991. Se oli edelleen kehitetty versio 641-autosta, joka oli kilpaillut mestaruudesta 1990.


title: Ferrari F1 642

text: Ferrari lähti kauteen suurin toivein mestaruuden voittamisesta. Jean Alesi solmi sopimuksen tallin kanssa kun Nigel Mansell palasi Williams-talliin. 642:n paras tulos oli Alain Prostin toinen sija Yhdysvaltain Grand Prix:ssä Phoenixin katuradalla. 642:n korvasi Ferrari F1 643 Ranskan Grand Prix:stä alkaen.


title: Berwaldhallen

text: Berwaldhallen on konserttitalo Tukholman Östermalmin kaupunginosan itäosassa, Nobelparkenin pohjoispuolella. Konserttitalon rakennutti Sveriges Radio vuosina 1976–1979 sinfoniaorkesterinsa käyttötarpeisiin. Sen suunnittelivat arkkitehdit Erik Ahnborg ja Sune Lindström. Konserttitalo rakennettiin Sveriges Radion pääkonttorin eli Radiotalon viereen osittain kallion sisään. Talon rakennuskustannukset olivat noin 58 miljoonaa Ruotsin kruunua. 1800-luvulla vaikuttaneen ruotsalaissäveltäjä Franz Berwaldin mukaan nimetyn Berwaldhallenin kuusikulmainen konserttisali on 1 300 -paikkainen.


title: Oma taivas (elokuva)

text: Oma taivas () on Peter Jacksonin ohjaama elokuva, joka sai maailmanensi-iltansa vuonna 2009. Suomessa sen ensi-ilta oli 5. maaliskuuta 2010.


title: Oma taivas (elokuva)

text: Elokuva perustuu yhdysvaltalaisen kirjailijan Alice Seboldin samannimiseen romaaniin vuodelta 2002. Romaanin pohjalta elokuvan käsikirjoittivat Jackson, Fran Walsh ja Philippa Boyens. Elokuvan pääosissa näyttelevät muun muassa Saoirse Ronan, Rachel Weisz ja Mark Wahlberg.


title: Oma taivas (elokuva)

text: Film4 Productions osti elokuvaoikeudet Seboldin romaaniin vuonna 2000 teoksen ollessa vielä keskeneräinen. Alun perin Lynne Ramsayn piti käsikirjoittaa ja ohjata elokuva, mutta Film4 Productions lopetti toimintansa ennen kuin elokuvan tuotanto ehti alkaa. Peter Jackson yhteistyökumppaneineen hankki oikeudet ja teki oman käsikirjoituksen, joka myytiin DreamWorksille. Tuotanto alkoi lokakuussa 2007 Uudessa-Seelannissa ja Yhdysvalloissa Pennsylvanian osavaltiossa.


title: Oma taivas (elokuva)

text: Jack Salmonin roolin esittäjä vaihtui juuri ennen kuvausten alkamista. Alkuperäinen näyttelijä Ryan Gosling oli lisännyt painoaan kymmenellä kilolla ja kasvattanut parran roolia varten, mutta huomattavasti roolihahmoaan nuorempana hän ei sittenkään sopinut Jacksonin mielestä rooliin. Goslingin tilalle palkattiin Mark Wahlberg. Goslingin mukaan ikäkysymys oli arveluttanut myös häntä itseään ja näyttelijänvaihdoksen jälkeen hän arvioi Wahlbergin olevan elokuvan kannalta itseään sopivampi valinta.


title: Oma taivas (elokuva)

text: "Oman taivaan" musiikin sävelsi Brian Eno, joka tuli mukaan projektiin joulukuussa 2008.


title: Oma taivas (elokuva)

text: Naapuri raiskaa ja murhaa 14-vuotiaan Susie Salmonin, joka alkaa tarkastella läheisiään haamuna taivaasta käsin. Hän näkee perheensä surun ja näkee kuinka hänen murhaajansa peittää jälkensä menestyksekkäästi. Susie yrittää löytää keinon kostaa tappajalleen sekä lohduttaa perhettään.


title: Kootut levyt osa 6 (Olavi Virta)

text: Kootut levyt osa 6 on vuonna 1994 julkaistu Olavi Virran kokoelmalevy, johon on koottu hänen levytyksiään vuosilta 1951–1952.


title: Armas Kinnunen

text: Armas Rikkarti Kinnunen (7. helmikuuta 1900 Kivijärvi – 26. kesäkuuta 1964) oli suomalainen kestävyysjuoksija.


title: Armas Kinnunen

text: Hän edusti seuratasolla Kivijärven Kivekkäitä. Kinnunen oli Suomen edustajana Amsterdamin olympialaisissa v. 1928 (5 000 m juoksussa kuudes, 1 500 metrillä hän karsiutui alkuerässä).


title: Löbau

text: Löbau on kaupunki Saksin osavaltiossa, itäisessä Saksassa. Se sijaitsee Lausitzin alueella. Kaupunki kuuluu Dresdenin hallintopiiriin ja Löbau-Zittaun piirikuntaan. Vuoden 2006 lopussa Löbaun asukasluku oli 17 695. Sen pinta-ala on 78,74 neliökilometriä.


title: Löbau

text: Varhaisin tunnettu maininta Löbausta on peräisin Meißenin piispa Bruno II:n asiakirjasta vuodelta 1221. Tuolloin sen sorbilaista alkuperää oleva nimi kulki muodossa "Lubaw". Vuoden 1200 tienoilla Löbau siirtyi böömiläisten hallittavaksi. Kaupungin ympärille rakennettiin kaupunginmuuri. Varhaisin maininta Löbaun fransiskaaniluostarista on vuodelta 1336.


title: Löbau

text: Löbau koki varhaisella uudella ajalla useita vastoinkäymisiä. Se vaurioitui pahasti hussilaissodissa 1430-luvulla ja kolmikymmenvuotisessa sodassa 1600-luvun ensimmäisellä puoliskolla sekä kuudessa kaupunginpalossa. 1800-luvulla teollistumisen myötä Löbau yhdistettiin teitse Görlitziin (1822), Bautzeniin (1824) ja Zittauhun. 1800-luvulla kaupungin elinkeinoelämän suurinta roolia näytteli tekstiiliteollisuus.


title: Löbau

text: Vuonna 1912 Löbausta muodostui kasarmikaupunki. Kasarmit säilyivät kaupungissa vuoteen 1992 asti. Ensimmäisen maailmansodan aikana kaupungissa toimi sotilassairaala. Toisen maailmansodan jälkeen kaupungin väkiluku ja talous kasvoi. Saksan jälleenyhdistyttyä kaupunki on kokenut vaikeita rakenneongelmia niin talouden kuin väestönkin saralla.


title: Kootut levyt osa 7 (Olavi Virta)

text: Kootut levyt osa 7 on vuonna 1994 julkaistu Olavi Virran kokoelmalevy, johon on koottu hänen levytyksiään vuodelta 1952.


title: Alkuponnahdus

text: Alkuponnahdus (, ’suuri ponnahdus’) on teoreettinen tapahtuma, josta maailmankaikkeus sai silmukkakvanttigravitaatioteorian (LQG) mukaan alkunsa. Alkuponnahdus on syklinen tulkinta alkuräjähdyksestä eli maailmankaikkeus syntyi edellisen maailmankaikkeuden romahduttua kasaan. Alkuponnahdus-tulkinnan esitti (tieteellisenä teoriana) ensimmäisenä saksalainen fyysikko Martin Bojowald.


title: Zittau

text: Zittau on kaupunki Saksin osavaltiossa, itäisessä Saksassa lähellä Puolan ja Tšekin rajaa. Kaupunki kuuluu Dresdenin hallintopiiriin ja Löbau-Zittaun piirikuntaan. Zittau on piirikuntansa keskuskaupunki. Sen asukasluku vuoden 2016 lopussa oli 25 723. Kaupungin pinta-ala on 66,74 neliökilometriä.


title: Zittau

text: Ennen siirtymistään Böömin kruunun alle vuonna 1241 Zittaun alue kuului Meissenin rajakreivikuntaan. Varhaisin tunnettu maininta kaupungista on peräisin vuodelta 1238. Keskiajalla kaupunkia ympäröi kaupunginmuuri.


title: Zittau

text: Zittau kuului vuodesta 1346 kuuden ylälausitzilaisen kaupungin muodostamaan liittoon. Liittoon kuului Zittaun lisäksi Bautzen, Görlitz, Kamenz, Lauban ja Löbau. 1300-luvun toisella puoliskolla ja 1400-luvulla kaupunkia runtelivat useat tulipalot. Rutto puolestaan surmasi sen asukkaita vuonna 1555 sekä myöhemmin 1500- ja 1600-lukujen vaihteessa. Katolisen liigan ja böömiläisten yhteenoton Valkeavuoren taistelun vuonna 1620 jälkeen Zittauhun muutti huomattava joukko böömiläisiä protestantteja, joiden ansiosta kaupungissa toimi 1800-luvun keskivaiheille saakka tšekinkielinen evankelinen seurakunta.


title: Zittau

text: Vuonna 1635 Zittau siirtyi Saksin vaaliruhtinaskunnan hallintaan. Seitsenvuotisessa sodassa itävaltalaiset joukot sytyttivät kaupungin tuleen 23. heinäkuuta 1757. Tulipalon myötä tuhoutui niin Johanniskirche ja raatihuone kuin noin 80 prosenttia kaupungin asuintaloistakin. Johanniskirchen jälleenrakentamistyöt käynnistettiin vuonna 1767 ja uuden raatihuoneen vuonna 1840. Zittaun kaupunginmuurit purettiin suurimmilta osin vuosien 1820 ja 1869 välillä.


title: Zittau

text: Vuonna 1945 toisen maailmansodan jälkeen Potsdamissa sovittujen uusien valtiorajojen myötä Zittau menetti Neissejoen itäpuolisen kaupunginosansa Grossporitschin Puolalle.